DUCATI EKSPRESSEN. Endurance SIDE 6. Pantahtur SIDE 11. Otto Valvole SIDE 16. Desmodonne SIDE 27. Springtime SIDE 28 GF 2014 SIDE 3 - PDF\nDUCATI EKSPRESSEN. Endurance SIDE 6. Pantahtur SIDE 11. Otto Valvole SIDE 16. Desmodonne SIDE 27. Springtime SIDE 28 GF 2014 SIDE 3\nDownload "DUCATI EKSPRESSEN. Endurance SIDE 6. Pantahtur SIDE 11. Otto Valvole SIDE 16. Desmodonne SIDE 27. Springtime SIDE 28 GF 2014 SIDE 3"\n1 DUCATI EKSPRESSEN MEDLEMSBLAD NR.102 JUNI 2014 GF 2014 SIDE 3 Endurance SIDE 6 Pantahtur SIDE 11 Otto Valvole SIDE 16 Desmodonne SIDE 27 Springtime SIDE 28\n2 INDHOLD #102 Redaktøren siger...3 Kassemesteren siger...4 Generalforsamling Endurance...6 KONTAKTPERSONER Formand / President: Søren Johansen Kildegårdsvej 3, 3660 Stenløse Tlf.: Kasserer: Johnny Lautrup Lindhardt Tlf: Klubbens bankkonto: nr.: Redakteur - Ducati Ekspressen: Redigering og Layout: Niels Horskjær Korrektur - Ducati Ekspressen: Dorthe Lautrup Lindhardt Tlf: Jylland(Midt) & Klubbutikken: Bo Madsen, Industrivej 1, 8450 Hammel Tlf.: Jylland(Syd) Dan Crohn Tlf: Sjælland: Jens Randrup Slangerup Dorthe Lautrup Lindhardt Amager Tlf: Fyn: Lars Rasmussen Tlf: Udenrigsminister: Søren Johansen Kildegårdsvej 3, 3660 Stenløse Tlf.: / Værktøjsudlån: Lars Wendt Tlf.: Websjasker: Jan Skovsgaard Markledet 7, 5220 Odense SØ Tlf.: Der ikke noget i vejen med dine øjne - og billedet er ikke uskarpt. Næh - det er fra dengang der blev røget igennem til bestyrelsesmøderne. Det er såmænd kun 10 år siden, billedet er fra HJÆLP DIG SELV... med at få hjælp på ducati.dk! Ofte er der medlemmer, der spørger om hjælp til forskelligt på klubbens hjemmeside og er længe om at få svar! Hvis du opdaterer din profil med hvilket geografisk sted du kommer fra, vil du sikkert opleve at klubbens medlemmer er mere hjælpsomme - ikke fordi man ikke vil hjælpe medlemmer, som bor langt væk - det er bare lettere at låne fx værktøj ud, til én som bor i nærheden! Log ind på Baren - klik på Brugerkontrolpanel og dernæst på profilindstillinger og angiv bynavn eller landsdel! Husk i øvrigt også at opdatere i medlemsafsnittet hvis du flytter, får nyt telefonnummer eller mailadresse! Pantahfraktionen i Normandiet...11 Årets måske første fællestur...15 Otto Valvole og Supersport...16 Supermarco fødselsdag...21 DucMic: Min Ducati...22 Turen over Fyn...24 Mit møde med Ducati...26 Desmodonne...27 It is always springtime...28 TAK TIL: OTTO VALVOLE ANDERSEN, DORTHE OG JOHNNY LINDHART, KIM LUNDBERG ANDERSEN, MICHAEL ZUTSKO ERIKSEN, FLEMMING FÅREELSKEREN PETERSEN, KRISTIAN LUNDLAB LYNGSHEDE LUND, PEDER KLOPPENBORG, DUCMIC MICHAEL GREIS NIELSEN, MARTIN RASMUSSEN, JENS HØJMANN, CYCLE WORLD OG DESMODONNE. DEADLINE #103 - NU!!! Copyright Ducati Klub Danmark Eftertryk tilladt med angivelse af kilde. Layout : Niels Horskjær - Tryk: Frederiksberg Bogtryk - FORSIDEN: DKD One Endurance Team. 2\n3 REDAKTØRENSIGER - Niels Horskjær DER ER HELDIGVIS en del,, der stadig dyrker den ædle sport at køre toventilet, luftkølet Ducati - hvilket kan bevidnes i dette nummer - hele fire artikler har denne uddøende del af racen som omdrejningspunkt. De stadigt mere strikse Euro-normer gør det vanskeligt at fortsætte med lufkølede motorer, men ikke desto mindre ser det ud til, at rygterne om en nært forestående lancering af en ny en af slagsen er sande: Til WDW præsenteres den meget omtalte Scrambler. Inde i bladet kan du finde et par billeder af cyklen, der nok er ragende uaktuelle, når du ser dem her. Du holder dig selvfølgelig bedre opdateret på internettet. Det er selvfølgelig ikke den endelige udformning, men nok tæt på. Om ikke andet kan den være basis for ombygning! Skulle der mon være nogen blandt publikum, der har lyst til at give sig ud i bladproduktion? Selv om jeg ikke har været formel redaktør i mere end to år, er det vist en kendt sag at mit tætte engagement strækker sig noget længere tilbage. Det kniber efterhånden med engagementet, og det kan være svært at finde tiden til det, især når solen brager ned udenfor og de små veje skriger Kør! kør! Jeg genopstiller som redaktør for ikke at rive gulvtæppet væk under jer, men I kender vist min holdning: Selvom det er vældig hyggeligt med et papirmagasin mener jeg stadig vi skulle droppe det til fordel for et webbaseret magasin. - But then again - tusind tak til de friske skribenter og fotografer. Det er vist første gang jeg har skrevet så lidt som i dette nummer! DKD PÅ FACEBOOK Som I alle ved, er Ducati Klub Danmark en landsdækkende klub. Vi har ikke noget sted, vi kan mødes Baren er vores klubhus. Rigtig mange af os, kommer der dagligt ofte flere gange endda og nyder rigtig godt af den ekspertise og hjælpsomhed, der er blandt klubbens medlemmer. På ducati.dk har vi åbne og lukkede afsnit. Medlemslisten kan kun ses af klubmedlemmer, det samme gælder afsnittet om teknik og køreture noget, der ofte har været drøftet og som der er bred enighed om, er de fordele vi har som medlemmer: Fint, at ikke-medlemmer kan se visse aktiviteter, spørge om hvilken Ducati, man skal købe og i det hele taget, at der er en vis aktivitet i klubben. De senere år et det blevet et hit blandt mange at bruge Facebook og der da også en gruppe her, som hedder Ducati Klub Danmark. Gruppen har en masse medlemmer fra klubben men også rigtig mange, som ikke er medlem af klubben. Desværre er det ikke os (læs: DKD) som har nogen indflydelse på, hvem der er i denne gruppe og vi har heller ikke mulighed for at have hånd i hanke med, hvad der foregår der. Det er alene vores navn, der bliver brugt. I gruppen bliver ofte slået begivenheder op, som har gavn for mange og mere muntre og spøjse indslag, som ikke behøver at forurene ducati.dk, hvilket er helt fint. Der står da også en lille tekst om, at siden er et privat initiativ, som ikke har noget med DKD at gøre, men det kan være svært for nye at se. Rigtig mange tror, at de er med i klubben, bare fordi de er medlem af denne Facebookgruppe. Det er naturligvis kedeligt. Rigtig mange stiller tekniske spørgsmål og får svar. Masser af svar. Hvis de samme spørgsmål var stillet på ducati.dk, ville vi straks (de fleste af os) spørge, om ikke det var på tide at udfylde en indmeldelsesblanket. På Facebook skriver folk uden videre, at de ikke gider betale de 300,- det koster, at være medlem af klubben, når de kan få svar dér! På vores egen hjemmeside ejer vi selv indholdet vi har mulighed for at søge i alle emnerne, se alle billederne, følge med i klubbens historie. Ved at lægge for meget på Facebook, mister vi rettighederne; de spørgsmål og svar der ligger der, er ikke længere vores og kan forsvinde med et klik. Jeg mener ikke, vi skal lade være med at bruge gruppen på Facebook jeg bruger den også selv. Men kunne vi ikke holde lidt igen med at svare på tekniske spørgsmål, undlade at poste alle vores billeder og gode historier og lade lækkerierne blive til members only på DKD s hjemmeside og Ekspressen? På bestyrelsens vegne DORTHE HEKTO NIELS3 HEKTO 3\n4 KASSEMESTERENSIGER Johnny Lautrup Lindhardt I øvrigt mener jeg alle medlemmer i DKD bør indbetale deres kontingent rettidigt Stemning fra Padborg Park, 5-6 juni. Sæsonen er nu skudt godt i gang. Aktivitetsniveauet har vel været OK, og det bedste af det hele er, at det ser ud til at fortsætte i samme rille. Klubben fik afholdt sine første to banedage på Padborg Park, desværre under vejrforhold, der ikke var helt optimale for at sige det mildt. Torsdag og fredag faldt der mere end en måneds regn i forhold til normalen for årstiden. Der kom løbende meldinger ind om fantastisk vejr, stort set alle andre steder i landet, hvilket jo var godt for dem der nu var dér, men som gjorde det lidt ekstra surt for deltagerne på banedagene. Deltagerne tog det nu pænt, og overraskende mange trodsede regnvejret og kørte på livet løs. Sjovt nok var regnen fraværende under aftenens sociale arrangementer. Her bør det nævnes, at de sociale arrangementer er vokset kolossalt i deltagerantal i forhold til de første banedage vi afholdte. Det sociale er nu blevet en væsentlig del af arrangementet, hvilket i mine øjne er positivt. Aftenen før banedag nummer to var vi lige i underkanten af 70 deltagere - rigtigt flot, og pivhyggeligt. De udholdende gik vist til køjs ved 4 tiden. Der var igen stor ros til vores masterkørere, hvilket virkeligt luner. Stor hånd til dem herfra. Naturligvis også en hånd til dem, der knokler for at få arrangementet gennemført, ingen nævnt ingen glemt. For undertegnede blev dagen krydret med en tur i Mondeo en til Aabenraa Sygehus med en uheldig kører. Køreturen blev af forskellige grunde lidt mere spændende, end jeg havde forventet, med konstant telefonisk kontakt til 112, og et rendezvous med en ambulance, der overtog patienten ved en motorvejsafkørsel mere om dette ved en anden lejlighed. Patienten har det i øvrigt godt. Selve kassemesterjobbet omkring kontingentopkrævning, afstemning af konti og ikke mindst ajourføring af medlemsdatabasen er nu færdig, hvilket ikke er så ringe endda. Som forventet trillede alle kontingentkroner ikke i kassen af sig selv. Der blev lavet en venlig rykkermail, og rigtigt mange svarede faktisk på mailen, og angav grunden til at de ikke havde betalt kontingentet. Det var rart at konstatere at der ikke var tale om utilfredshed med klubben; overvejende udmeldte man sig fordi man havde solgt sin Ducati. Rigtigt mange valgte da også at betale efter rykkeren, hvilket jo var ekstra positivt. Som lovet i sidste nummer af Ekspressen har jeg en status på medlemsantallet, og i skrivende stund ligger dette på 680, og der har været en god medlemstilgang i årets første 5 måneder. 4 Regnskabsmæssigt ligger vi også lunt i svinget, idet det foreløbige årsresultat (ikke gennemgået af vores interne revision endnu) udviser et lille overskud, dog så småt at vi kan sige at regnskabet balancerer. Det betyder jo så at medlemsindtægterne stort set flyder tilbage til medlemmerne, og at vi ikke samler til bunke som det er jo heller ikke er meningen. Vi ser nu frem mod sommerens mange aktiviteter - følg med i Baren og støt op om dem, der arrangerer. Husk generalforsamlingen i september, datoen er vist lige om hjørnet, og husk også at sætte kryds i kalenderen til efterårets to banedage den 11. og 12. september på Padborg Park jeg kan med sindsro love at vejret ikke bliver dårligere end til juni-arrangementet. Afslutningsvis vil jeg blot sige Hold kablet stramt, og vi ses derude. KASSEMESTEREN HEKTO\n5 GENERALFORSAMLING 2014 Foreløbigt regnskab 2013 Hermed indkaldes til generalforsamling 2014 i Ducati Klub Danmark. Generalforsamlingen afholdes lørdag d. 6. september 2014 kl hos Fraugde MC, Klippevej 7, 5220 Odense SØ. Medlemmer som har betalt kontingent for 2014 kan deltage i, og har stemmeret på generalforsamlingen. Det vil ikke være muligt at indbetale kontingent på generalforsamlingen. DAGSORDEN: 1. Valg af dirigent 2. Formandens beretning 3. Regnskabets forelæggelse - herunder evt. forslag til kontingentændring 4. Fremlæggelse af budget for resten af indeværende samt kommende regnskabsår 5. Indkomne forslag 6. Valg af bestyrelse 7. Evt. Under punkt 6, Valg af bestyrelse, er følgende på valg: - Formand, Søren Johansen - genopstiller ikke - Redaktør, Niels Horskjær - genopstiller.. - Kontaktperson Sjælland, Jens Randrup - genopstiller - Kontaktperson Jylland, Dan Crohn - genopstiller ikke - Bilagskontrollant, Jan Mozart - genopstiller Forslag der ønskes behandlet på generalforsamlingen, skal være bestyrelsen i hænde senest 8 dage før generalforsamlingen. Disse forslag tilstræbes offentliggjort inden generalforsamlingen. Forslag kan fremsendes til formanden. Generalforsamlingen er beslutningsdygtig ved simpelt flertal, uanset fremmøde. Vedtægtsændringer fordrer dog mindst 2/3 af de afgivne gyldige stemmer for forslaget. Skriftlig afstemning kan efter ønske foretages. På bestyrelsens vegne: HEKTO SØREN Som altid offentliggøres årets regnskab i Ekspressen i god tid før afholdelse af generalforsamlingen, så man har mulighed for at forberede spørgsmål til kassemesteren. Regnskabet vil naturligvis indeholde flere detaljer, når det præsenteres på generalforsamlingen. Klubben har fortsat en sund økonomi, og igen udviser årsregnskabet et overskud, omend der denne gang er tale om beskedent et af slagsen. Finanserne balancerer stort set, med et overskud på lige under 6000 kr. Der har i 2013 været et par større anskaffelser i form af et par nye klubtelte, og der har været forholdsvis god gang i aktiviteterne. Årets generalforsamling blev holdt i restauranten på Padborg Park i forbindelse med en banedag, og restaurantbesøg er nu engang lidt dyrere end når arrangementet klares i MC-klub regi (selvom Padborg Parks restaurant har givet DKD særdeles gode priser). Medlemstallet er forholdsvist stabilt og 611 har valgt at indbetale kontingent i Medlemstilgangen har været på 79, så vi ligger og svinger lige omkring 700 medlemmer. Vi ses hos Fraugde MC i september KASSEMESTEREN HEKTO Ducati klub Danmark - Regnskab 2013 Indtægter Indmeldelser Kontingentindbetaling Annoncører Indbet. Banedage I alt Udgifter Ekspressen 4 udgivelser (#97-100) Anskaffelser GF, Banedag og øvrige arrangementer Kontorhold (PBS, BS Boxen, frimærker, toner etc.) Bestyrelsesmøder, bro, kørepenge 0 Webhotel, Website, IT m.m I alt Resultat Indtægt minus udgift (2013 udviser overskud) 5770 Antal medlemmer 2013 Antal betalende medlemmer Medlemstilgang\n6 1. AFD. GERMAN ENDURANCE CUP MOST 18/4 AF: JENS RASMUSSEN ENDELIG FORÅRSTRÆNING! Det hele spillede og raceren, 749R, kunne næsten ikke vente til at vise sine nye klæder og evner. Vi tog afsted mod Brno i Tjekkiet, til 3 dage med BikePromotion og lidt træning for ligesom at komme i gang og få testet grejet godt igennem. Og selvfølgelig for at prøve forskellige opsætninger inden den store premiere på Most 4 dage efter til 1. Afd. Af GEC. Vi er, som mange måske ved, Christian Dencker, Preben Lind og Jens Rasmussen og indehavere af DKD Endurance Team 1. Raceren er en Ducati 749R 2004, totalrenoveret i motor (tak til FI motor), affjedring og lidt andre småting. Den tidligere 1. elsker er for øvrigt den højtærede Lars Engel. Vi kommer godt afsted, næsten som planlagt. Sådan er det bare når drenge med legetøj skal ud og sejle sammen med resten af Danmark, som også har planlagt en påskeferie. Vi gør holdt for natten i Dresden og får selvfølgelig noget god mad og får også smagt noget fremragende øl. Dencker forsøger sig på et beskedent tysk at imponere det meste på to ben af hunkøn, ja der var faktisk også en enkelt af hankøn men det lagde han ikke mærke til en øl fitnessrummet sprang vi over. Efter en god tysk morgenmad, som bestod af pølse, pølse, pølse og kaffe var vi i gang igen og vinkede goddag til Prag ved middagstid. Planen var at komme lidt tidligt til banen i Brno og stille og roligt checke ind i boxen, men vores held var udløbet. Et løbearrangement på selveste Kongebanen ville ingen ende tage og vi sjokkede rastløse rundt i 4-5 timer, og håbede at der snart var mange som kom bare lidt voldsomt til skade og at de fik stoppet lortet, så vi kunne indtage de Kongelige pitboxe. Der var da lidt piger at kigge på men. Endelig får de hevet bommen op og vi holder foran boxen kl 19:15. Vi får rigget godt til og checker ind, får lidt mad og kommer på plads med alting (vi har altid vildt meget grej med, så det tager lidt tid at få den et-værelses med toilet i gården på plads) og går så i gang med den allersidste finpudsning af raceren. Vores Racedirector Dencker har smadret budgettet med et sindssygt indkøb af klistermærker, så nu skal bare nogle af dem fandeme også klistres på. Det brugte vi rimelig lang tid på + at der ryger nogle australske skruelåg så det er lige før solen er stået op før dynen indtages. Men så er man jo også fri for at stå op om natten og tisse. 6\n7 BRNO FØRSTE TEST Da vi vågner om morgenen er det pissekoldt og harddækkene får varme på. Vejret er ikke helt som vi har drømt om, men vi smiler alligevel vi er her på Brno!!! Vel nok en af de bedste baner i Europa: Bred, højdeforskel, super grip, de lækreste kombinationer og meget hurtig. Vi lægger ud med vores egne racere for lige at komme i gang: Dencker - Racedirector på Honda Lind - Raceengineer på Panigale Rasmussen - Racefood, Beverage & Spin på BMW. Vi hygger hele dagen og får kørt en masse sammen med gamle kendinge, vi er vel en danskere i alt og 749R en får lov at stå i hjørnet til næste dag. Igen er det pænt koldt om morgenen, cirka 4 grader, nogen mener endda at se snefnug. Solen får dog fat lidt senere og vi er klar til den allerførste tur på 749 eren. Vi har fundet en position til sædet og gearpedalen, som passer os alle tre, men fodhvilerne er vi nødt til at køre med i 2 forskellige positioner. Vi tester lige bremserne på parkeringspladsen, masteren opfører sig nemlig ikke helt som vi er vant til. Den har faktisk et ultrakort reaktionsområde som den fastholder, så det er med fine fingre den første tur tages. Den går sindssygt godt og lyder fantastisk når den indtager Brno s hellige kombinationer. Så det er med stort smil jeg tager hjelmen af og giver high-five til de to andre i pitten. Den bremser godt, men lidt anderledes, og gearene skal selvfølgelig bruges lidt mere aktivt end en cc., den reagerer perfekt på gassen især over 7500 omdrejninger og løber hurtigt op til omdrejninger. (Tak til Raceengineer Lind) Den styrer også nærmest perfekt (Tak Mauritzen for lidt high-end indmad). R-modellen har en mere aggressiv vinkel på forgaflen, så den kan gå rigtigt snævert og reagerer lynsnapt på kursændringer og hurtige vip. Quickshifteren er så lækker, topfarten er jo ikke i den vilde afdeling, men til gengæld skal der først bremses pænt sent og langt inde i svinget. Kørestillingen er superfin og tanken Den giver bare perfekt støtte og Dunlop erne giver, as always, lækker feedback. Det hele virker s gu! Raceengineeren er super spændt på sit første fix, og fodhvilerne skifter lige position før han er ombord. Lind giver gas og smiler meget bredt da 7 han er tilbage den er meget let styret og falder lækkert ind i svingene selv sammenlignet med Panigalen. Racedirectoren er kæmpe spændt og i hans hjerne suser tankerne om kap og mindes de gamle 600 cc. dage. Det går også rigtig godt, især efter lidt justering af gearpedalen, man skal jo også kunne nå den! Om aftenen efter vi alle har taget nogle ture, kaster vi os over nogle store og saftige bøffer med tilbehør og vin og sammenfatter lidt på dagen. Vi er s gu ret begejstrede, det hele spiller fint og vi satte en lavere gearing på så den blev lidt vildere. Øvelsen med Endurance quick-tankning gik godt, vi snakkede om at øve skiftet på fodhvilerkonsollerne, prøvede igen at få masteren til at få længere vandring, diskuterede compound til bagdækket og fik fikset en lille gummipakning som drillede i koblingen. Sidste dag på Brno, og vi kan ikke lade være med at prøve at sætte en bedre tid end da vi var her i efteråret på vores egne racere. Vi må dog sande, at forårstræning og nye rekorder fungerer bedst under varmere himmelstrøg og vi var mildt sagt ikke heldige med vejret. Så til næste år tager vi den lange tur til forårstræningens mekka Spanien.\n8 MOST 1. AFD. Vi ankommer i usædvanlig god tid efter at have skaffet lidt grønt og tjekket de tjekkiske vine. Vi imødekommes af en fyldt parkeringsplads foran bommen til indkørslen. Igen er vi for meget på forkant med situationen, en hurtig rundspørgen til kendte ansigter bekræfter, at det er kl at bommen går op. Vi hygger rundt og snakker og ser hvad der gemmer sig bag i varevognene og Custom-campingvognene - hos især svenskerene er der for let øl og cola og en morfar med pude. Det er nærmest som når lamperne slukker på startgrid en, da vi endelig for lov at komme indenfor, og der bliver mast fuldstændig ligesom i første sving det her er bare en parkeringsplads. Når man maser så mange mennesker og grej ind på en gang kræver det lidt tålmodighed og hensynstagen, så pitbox området var helt til grin især fordi der var lidt vilde biler på stedet, der ikke havde nået at pakke helt sammen. Vores Raceengineer havde ikke helt fået nok engelske vingummier på turen, så han brændte lidt sammen midt i kaoset og fortrak til normale omstændigheder i teltområdet, mens vi andre røg smøger og prøvede at finde ud af hvilken box vi havde samtidig med at vi holdt kofanger mod kofanger (der er ikke meget plads på Most i pitparkeringen) og prøvede at se ligeså vigtige ud som de andre. Det hele lykkedes og vi kom i box ved siden af en flok blandede danskere på den ene side og Kim Phillip på den anden side, x-vinder af BMW cuppen og super ven af teamet, som var sammen med en sød mange-millionær med en Desmosedici og en 998R og i øvrigt alt i udstyr incl. racebenzin og gulv fra fabrikken og original værkstedsdragt. En rigtig sød fyr, som vi har mødt flere gange og plejer at tæve det skal lige med at han altid er den højeste på banen, jeg tror han måler 204 cm, og at der derfor er lettere modificerede kulfibersæder på hans racer. Boxene er i øvrigt noget fra det forrige århundrede, men når først man er flyttet ind og man har registreret at portene virker og at der er lidt lys, så er det glemt. Efter lidt indskrivningshalløj, idet vi skal bruge den samme transponder til 2 forskellige racere, lykkedes det at få de rigtige klistermærker og go fra teknisk kontrol kl. sent om aftenen ryger en cigaret med instruktøren som er ansvarlig og som vi kender godt og han kender vores grejs standard. I øvrigt altid en fornøjelse at bevæge sig ind i indskrivningen hos Bike Promotion, hun er skide sød og ret dejlig, har glemt hendes navn; Dencker kan det og har hendes telefonnummer! Vi er mange danskere i køen som skal køre DMR, SPBC, BMW Cup eller GEC og også et gammelt ansigt dukker op, Lars Engel og hans GEC team. Racefood i kantinen uden mærkelig mave, altid meget rart deroppe og super kaffe og søde folk, bare ærgerligt at den søde kassepige var blevet lidt tyk. 8\n9 ENDURANCE Vi kommer op i god tid og vejret ser lovende ud, cykler lige en tur på asfalten inden der indtages kaffe, æg og bacon. Vi har formiddagen til at sætte en kvaltid og løbet starter kl 15:30 og varer 2 ½ time. Man kan tilmelde sig en af 3 klasser: Flere racere cc. og max. 3 førere. Flere racere cc. og max. 3 førere. En racer cc. og max. 3 førere. Vi starter ud med rimeligt friske slicks og kommer godt i gang på banen, som passer godt til 749R. Efter langsiden kommer en gyser af en chikane som er meget smal, højre-venstre 2. gear, derefter en lang hurtig venstre-højre-venstre gear som ender i en dobbelt højre apex, 3. gear og en langsom højre i 2. gear. Fuld gas venstre-højre og måske 5. gear, højre efter broen i 3. gear off banking og en langfaldende venstre efterfulgt af en hurtig højre med fuld gas, op i 4. gear og 5. gear med pæn nedlægning til venstre og urolig racer, ned i 3. gear og dobbelt højre apex med mellemgas - ud på langsiden gear ca km./t. - chikanen. Vores Raceengineer får til opgave at sætte kvaltiden om formiddagen til GEC, da vi andre skal koncentrere os om det samme, blot til de andre løb. Det går perfekt og stærkt, han er bare skabt til racerens performance. Vi kvaler ind som nr. 2 efter Peter fra Bikeperformance teamet, som jo også har tyvstartet voldsomt flere gange i Spanien om vinteren og foråret med træningen og øldrikningen og der går lidt VM i den, de skal bare slås. Vi har forberedt os om aftenen for at undgå de værste overraskelser i forskellige situationer og har Christian Dela som pitboard Manager. Vores plan er, at jeg starter og kører i ca. 40 min, så overtager Preben og kører også ca. 40 min, så kører Christian ca. 30 min. og så tager Preben eller jeg sidste tur og kører den hjem. Med Preben som sidste kører sparer vi et fodhvilerskift - mere herom senere.. Vi er desværre ikke så mange teams som vi havde håbet, b.la. mangler der nogle af de hurtige tyskere i 1000 cc.. klassen som plejer at stille op med hele butikken, som forberedelse til de helt store Endurance løb i Europa. Vi kommer til briefing kl 14 og får info om start, safety-car, max. speed i pit og andet. Vores start er den klassiske Le Mans-start, d.v.s. en hjælper holder raceren fra bagenden af uden at den er startet på den ene side af banen, og føreren står på den anden side af banen, klar til en løbedyst mod de andre om at komme først ombord og starte. Lidt ekstra spændende når det f.eks. regner og ens støvler er pisseglatte på sålerne. Efter briefing starter regnen, vi havde set det komme og var egentlig godt tilfredse med den udvikling fordi vi er ret stabile og ret glade under de forhold, når først man lige er kommet i gang og brillerne virker igen. Engels Team smider desværre håndklædet i pitten p.g.a. regnen som nu egentlig er ret heftig, han havde faktisk sagt til mig tidligere på dagen at regnvejr det gad de sgu ikke men under rolig regn var de også styrtet en gang tidligere på dagen. 9 Vi sætter vores indkørte Dunlop regnvejrsdæk på, d.v.s. man kører 2-3 omgange på tør bane med helt nye dæk uden at gå helt amok og lader dem køle af, så er de helt perfekte til rigtig regn. Hvis du går ud i regnvejr på spritnye regnvejrsdæk, så styrter du! STARTEN Står ved siden af Peter og tænker, at ham kan jeg sgu godt løbe fra. Kommer godt afsted lige efter Peter og har en rolig indgang til chikanen. Han er lige foran mig, men jeg kan næsten ikke se ham for regnen, men holder på og mærker at raceren også er vandmand. Efter nogle pænt konstante tider får jeg hapset ham og tager føringen og holder den i ca. 13 omgange. Jeg har lidt svært ved at se hvad der stå på pitboardet men har en god fornemmelse for udviklingen og tiderne og lovpriser min nye regndragt, da det på et tidspunkt regner mest i den ene ende af banen. Jeg ser 1. omgang på boardet og kører 2 ekstra med en tommel som tegn på den sidste omgang.\n10 - Kan nærmest ikke rette mit venstre ben ud da jeg stiger af i pitområdet og de andre fylder benzin på og ændrer fodhvilernes position. Preben ombord men... Fodhvilerne driller lidt og bliver placeret forkert så brillerne dugger lidt inde hos Preben og der bliver råbt og skreget. Endelig får vi ham ud og han omsætter aggressiviteten til resultater. Der bliver givet meget gas og bremset sent, vi er faktisk lidt nervøse, men han arbejder sig sikkert op igennem feltet igen og vil helst ikke forlade raceren igen. Store smil. Slagteren, en gammel Ducativen, nu pensioneret racer, hvis søn er i stald hos Jan Jespersen som er hans mentor, tog desværre lidt tid på vores fatale pitstop på ca. 8 min Det er lidt mærkeligt når man bare står derude ved muren mod banen og observerer man kan ikke rigtig gøre noget, bare selv være klar og forberedt og heppe når han går forbi. Preben tager også et 40 min. pas og kommer superlykkelig ind i pitten og Christian er klar til den våde debut. Vi ligger nu nr. 2 eller 3, vi ved det ikke med sikkerhed, men det ser rigtig godt ud og regnen fortsætter, men nu lidt roligere. Christian gør det skide godt og kører konsekvent og sikkert igennem 30 min. Han har dog lidt ballade med nogle af de store på langsiden, men så er der fast arbejde igen i svingene. Preben og jeg diskuterer med kæmpestore smil på læberne hvem der skal tage sidste tur. Vi er begge to helt vilde for at køre den hjem og Preben mener jo vi havde en plan, hvorimod jeg vil skide på planen og bare afsted. Jeg må overgive mig til sidst og vi sender Preben afsted med 100 oktan og lidt Monster i blodet. Opgaven er at hente Peter på de sidste ca. 25 min. og vi hænger langt ud over muren hver gang Preben kører forbi og råber og skriger mens vi kaster rundt med Ducati flaget. Lige pludselig stilner regnen af og vi bliver lidt bekymret for om bagdækket kan holde til mosten, men heldigvis dræner banen ikke særlig godt, så det er godt med våde partier til at køle dækkene. Vi ser at Preben henter ind på Peter omgang efter omgang men at der stadigvæk mangler lidt. 10 Da der mangler 3 omgange er det vildt spændende og vi håber på bare en lille fejl fra Peters side, men han holder og Preben kommer efter ham over stregen og får målflaget flaget med måske 125 m. Vores Pitboardmanager løber op til racekontrollen for at checke vores placering jep den er hjemme, i vores første løb en 2. plads i vores klasse. Og shitttttttttttt hvis bare ikke vi havde klokket i det med fodhvilerne, så havde vi satme taget sejren. Vi fejrer placeringen med godt Tjekkisk øl og smiler hele vejen. 2. AFD GEC.LAUSITZ Næste gang vi skal prøve kræfter med GEC og vores fantastiske DKD Endurance Team 1 foregår det på Lausitz i Tyskland. Denne bane passer også umiddelbart godt til vores racer så vi glæder os. Det skal også lige med at Preben efterfølgende stillede op i 750 cc. klassen og vandt begge løb overbevisende. JENS RASMUSSEN HEKTO\n11 PANTAHFRAKTIONEN SPORTSTOURING I NORMANDIET AF: FLEMMING FÅREELSKEREN PETERSEN Turen startede med afgang i Pantahfraktionens Hule fredag morgen. SS drengene bestod af Nikolaj, Jens, Otto, René, Sten, Maisch, Martin og jeg selv på Multistrada(fåret). Vel ankommet ved færgelejet i Rødby, mødte vi Claus + Claus ven Rasmus, der kører Honda. Ombord på færgen blev det indkøbte morgenbrød indtaget, med stor begejstring af alle. Turens første del havde destination det årlige Hollandske Club race i Assen i Holland. Inden afgang fra færgen var Multifåret blevet læsset godt op med en ramme øl samt Cola. Kort inden ankomst ringede Dorthe Lindhardt, med besked fra El-Prebzi om at han ville sørge for pitadgang for os alle. Det skulle dog koste lidt kage til Preben. (tak til jer begge) Vel ankommet i Puttgarten, blev der tanket kort efter. Vi var nu 10 deltagere. Jeg havde lovet at kører forrest, idet Multifåret er udstyret med GPS. Det gik fint fremad, men kan godt være svært at holde styr på om alle er med. Alt gik godt, og vejret var rigeligt varmt med høj solskin, og ikke en sky på himmelen. GPS drillede lidt, og pludselig var vi inde og kører på veje, der nærmest 11 havde passet bedst til et gokart race. Vi kom dog videre, og pludselig var vi fremme ved Elb-færgen. Frokosten blev indtaget efter færgeoverfarten, mindre end 100 meter fra færgelejet. Det er blevet tradition for Pantahfraktionen at holde frokost hér. Som altid er mit Multifår udstyret med sidetasker og topboks, og der var indkøbt mad til os alle, for en stor del af weekenden. Kaffe og medbragt kanelstang til alle i rigelige mængder. Med maven fyldt til bristepunktet fortsatte turen. Efter en halv times kørsel, sakkede den bagerste del af truppen bagud. FOTO: MARTIN RASMUSSEN\n12 SPORTSTOURING FOTO: JENS HØJMANN Det viste sig at der var behov for et lille beskedent pitstop. Som altid må et pitstop max. tage 10 minutter for fraktionen- for ikke at udvikle sig til et mindre breakdown. Turen fortsatte mod Assen. Grundet kørsel på den tidligere gokartbane, hvor vi mistede lidt tid, søgte vi efter større veje, og endte på motorvejen de næste 100 km. Det blev givet godt med gas, og sidste mand havde vist aldrig før kørt så hurtigt på sin Honda. I slipstrømmen af 9 Ducatier var det lykkedes Hondaen at vise 240 km/t. Vi spiste aftensmaden inde i Assen by, hvorefter vi ankom til racerbanens tjek-in omkring klokken Frisk kom Preben med 10 armbånd, så vi alle kunne kalde os mekaniker for weekenden. Efter teltslagning blev det tid til at gå en tur rundt i pitten. Kagen til Preben var medbragt, men der var ingen Preben at se. Klokken havde jo også lige sneget sig forbi midnat. LØRDAG: Der blev tid til et godt gang morgenfoder, lidt primitivt som altid i fraktionen. Det er jo sådan vi kan lide det Som altid handler det om at komme først for at finde de bedste Duc-stumper ved diverse boder, hvor både nyt og gammelt kan findes. En udsendt delegation bestående af René og mig blev sendt i byen efter feltrationer. Et mangeårigt medlem af DKD sluttede sig til det hyggelige selskab. Dette var Michael, tidligere 916, nu Panigale ejer. Michael var kørt i bil, og tilbød at køre med ind til centrum af Assen. Det viste sig at være en rigtig god ide, der blev købt rigeligt af mad, øl og vin. Der blev også tid til at se lidt race fra den overdækkede tribune, selvom solen var nådesløs, og ligeså varmen. Aftenen gik med tilberedning af dejlig grillmad, der blev skyllet ned af øl og rødvin i rigelige mængder. Det blev efterhånden mørkt, og der blev atter gået yderligere en tur rundt i pitarealet. Flere dimser, dingenoter og himstregimser blev indkøbt. Weekendens bedste køb blev gjort af Martin med et sæt flotte potter, til en yderst fornuftig pris. 12 Prebens pittelt blev atter besøgt, ligeså Ulf, der havde garage sammen med Kæmna. Det er altid dejligt at føle sig velkommen ved de danske racerkører, der som altid er meget gæstfri. Ketty og Tom fra Italian Bike Store mødte vi også, ligeså Kristian Skov fra Team Schacht Racing, med Alex som kører. SØNDAG: Vejret var meget usædvanligt for Assen at være. Det hverken regnede eller blæste i løbet af weekenden, dog var det tåget om morgenen, med dette fortog sig hurtigt. Sidst på eftermiddagen blev det tid til at bryde op, og dette i flere hold. Nikolaj og Jens tog en overnatning i det gamle DDR. Maisch og Martin tog turen helt hjem sammen, ligeså med Michael og Rasmus. Sidste mand var på vej mod DK. var Michael i bil. Tak for en rigtig god weekend til alle deltagere samt de danskere vi mødte.\n13 MOD NORMANDIET SPORTSTOURING Nu skulle turens endelige destination nås. Sten, René, Otto og Jeg kørte nu mod Normandiet. Der var 800 km foran os, og vi kunne se at det ville blive yderst vanskeligt at nå frem samme aften. På et tidspunkt kom vi igennem en lille by, hvor overkørslen for toget startede, ligesom jeg kom der hen. Alle mand kom med, inden bommene var helt lukkede. Sten måtte nærmest lægge sig på siden af SS eren med god fart og yderligere dukke sig for ikke at få bommene i hovedet. Jo jo, intet kan holde Pantahfraktionen tilbage, når vi er på tur. Vi kørte nu af de større veje hvorefter vi måtte benytte motorvejene for ikke at turen skulle tage en evighed. Omkring klokken søgte vi ind i en fransk by, for at finde noget mad at spise. Det eneste vi kunne finde var et pizzeria, som endnu havde åbent. Vi spiste på torvet, hvor der var et par bænke samt et enkelt bord. På tom mave gør alting godt. Vi fandt et hotel for overnatningen, hvor vi kunne få vores Ducatier i garage for natten. MANDAG: Morgenen startede selvfølgelig med et solidt morgenmåltid. Værelserne blev afleveret og cyklerne pakket. Det var mega varmt udenfor da vi kom op fra garageanlægget. Den næste halve times tid, var i tæt bytrafik, men fremad kom vi da. Vi kørte mod byen Caen, mest på store hovedveje i stedet for motorveje. Alle cykler kørte som en drøm i det varme vejr. Fremme ved Caen fandt vi turistkontoret, hvorefter vi kørte ud mod kysten. Vi fandt en dejlig campingplads, hvor der var mulighed for hytte eller et stort telt. Den flinke campingmutter viste os rundt og vi valgte det store telt, idet der var rigelig plads, nu der var lovet regn hen mod aften samt om natten. Det var blevet sent, og det lykkedes os at finde en lille knejpe hvor vi fik et dejligt aftensmåltid. Øllet og vinen smagte fortræffeligt. Da vi forlod knejpen var det begyndt at regne. Vi fik lov til at låne en paraply. Dette satte vi stor pris på, idet vi ikke fik valgt den korteste omvej. Natten gik på hæld, og der blev skålet med dejlige kolde øller, inden vi gik til ro. Sms tikkede ind inden nattetide: De øvrige Assendeltagere fra fraktionen var kommet godt hjem. 13\n14 Obligatorisk fejlfinding: en olielæk spores TIRSDAG: Det havde regnet en del om natten. Multifåret og jeg fandt den lokale købmand, hvor der blev handlet ind. Morgenmåltidet blev tilberedt, Æg, bacon og pølser og en god kop varm kaffe er et godt udgangspunkt for en god dag. Det var rart at få smidt bagagen, og turen kunne nu begynde langs kysten, hvor en del af invasionen var foregået. Vi fik besøgt et museum ved Omaha Beach. Museet var rigtig flot, og alt var gjort klar til 70-års dagen, kort tid efter vores besøg. Vi fik kørt nogle timer sydpå, langs kysten. Den del vi fik set havde sandstrand, og der var ikke klipper eller høje forhindringer. Der var flere tyskerbunkers man kunne komme ind i, og udenfor stranden, lå de store betonelementer der var blevet benyttet som landgangsvej for større skibe med køretøjer. De byer vi fik set langs kysten var alle velbevarede, og alt så meget velholdt og pænt ud. Måske var der gjort ekstra meget ud af vedligeholdelsen, nu 70-året for invasionen nærmede sig med hastige skridt. Klokken var igen blevet mange. Min defekte forpære blev udskiftet inden vi gik ned i byen for at finde os et dejligt aftensmåltid. Vi blev ikke skuffede, maden smagte dejligt og betjeningen var i top. Den lånte paraply blev afleveret med tak for lån på vej hjemad. Aftenkaffen i teltet var god, og røverhistorierne blev ikke dårligere af den indtagne mængde øl og rødvin der blev konsumeret. ONSDAG. Dagen var oprundet, hvor vi skulle hjemad igen. Efter en rolig morgen, med aflevering og inspektion af teltet, kørte vi retur mod Caen. Efter en halv times kørsel begyndte det at regne kraftigt. Vi holdt et lille stop for at kravle i regntøjet. De næste timer var det øsende regnvejr. Vi valgte at tage de franske betalingsmotorveje, nu hvor det bare handlede om at komme hjem. Der var flere tjekpoints hvor der skulle modtages en lille billet, for efterfølgende at aflevere billetten igen samt et betalingskort. Til sidst var Stens handsker så våde at intet kunne lade sig gøre. Billetterne blev våde, ligeledes betalingskortet. Og når Sten endelig var kommet igennem betalingsanlægget, var det yderst svært at få handskerne på igen. Det blev tørvejr igen. Ved en tankstation lykkedes det igen at få noget godt at spise fra Multifårets stopboks. Der holdt en bus med Japanske turister som var yderst interesserede i hvad vi foretog os. Vi bød dem på en kop kaffe, men de takkede nej. Vi kom videre, og vejret var nu blevet varmt og solrigt igen. Klokken nærmede sig og det lykkedes os at finde et fint hotel i Köln. Værelserne var de fineste jeg endnu har set, og menukortet ligeså. Hvide asparges og store schnitzler blev indtaget med god rødvin. Næste morgen var der det store udsøgte morgenbord. De søde piger der stod for betjeningen tilbød os en lille madpakke vi alle tog pænt imod. 14 Klokken var og vejret var allerede rigeligt varmt. Vi besluttede at tage over med Elb-færgen retur mod DK. GPS blev sat til snoede veje og det var de dejligste veje hvor den ene skov nærmest gik ind i den næste, en gang imellem afbrudt af en lille landsby. Igen skulle der tankes, her opdagede vi at Renés motor dryppede lidt olie. Oliefiltret sad lidt løst, på trods af at det var sikret med et spændebånd omkring sig. Filtret blev spændt, og turen kunne genoptages. Færgen over Elben blev benyttet. Vi kørte herefter mod Plön. Pludselig stod regnen ned i stænger. Og vi holdte ind for at iklæde os regntøj. GPS blev nu sat mod Puttgarten, og vi kørte nu i silende regnvejr. Færgen blev nået lidt efter klokken Vi spiste i restauranten, hvor maden var ok, men dog ikke levede op til feriens gode spise. Vi holdt en lille tak for turen seance da vi kørte af motorvejen i Brøndby, og alle var hjemme inden Vi fik kørt en anelse over 3000 km, og med de små tekniske ting der opstod, er nok forventpå sådan nogle ældre cykler. Måske skal vi til at planlægge en tur til Isle of Man for sæson Hvem ved? På vegne af Pantahfraktionen: FLEMMING FÅREELSKEREN\n15 ÅRETS MÅSKE FØRSTE FÆLLESTUR Årets måske første fællestur blev annonceret på baren allerede tilbage i februar, nemlig turen til åbningen af Stubbekøbing Motorcykel og Radiomuseum.. Det er en gammel tradition at motorcyklister sætter hinanden stævne på Falster i påsken for i fællesskab at køre ud og åbne museet. I år var ikke nogen undtagelse, og med fornuftigt forårsvejr var der ifølge arrangørerne ca der deltog! Ducatiklubben var også repræsenteret med ca. 1% af medlemmerne eller nærmere betegnet 7 Ducatister, der mødtes i Nykøbing Falster for at køre de ca. 20 km. med resten af flokken til Stubbekøbing skærtorsdag kl På Cementen, en stor parkeringsplads i Nykøbing, mødtes folk til lidt dækspark og hyggesnak, og her var der også mulighed for at få kigget lidt på de forskellige motorcykler, knallerter og biler der senere deltog i fælleskørslen. Turen ud til Stubbekøbing foregik i et noget langsomt tempo for en Ducati, mellem 20-40km/t, så der blev hoppet lidt og brugt noget kobling. Afviklingen af turen fejlede intet, der var hjælp fra hjemmeværnet, der spærrede for den øvrige trafik, så der bare kunne køres igennem kryds og rundkørsler. Historien bag museet er, at den lokale malermester Erik Nielsen i 1976 besluttede at skænke sin store private samling af motorcykler til Stubbekøbing Kommune, mod at kommunen stillede lokaler til rådighed. I 1977 kunne Stubbekøbing Motorcykelmuseum slå dørene op for første gang! Museet råder over en samling på over 300 motorcykler og knallerter, hvoraf 170 løbende udstilles i lokalerne på Nykøbingvej 52. Her findes et stort udvalg af gamle motorcykler fra hele verden : USA, Belgien, Danmark, England, Frankrig, Italien, Japan, Sverige, Schweitz, Spanien, Tjekkoslovakiet, Tyskland, DDR, og Østrig, dog er udvalget for os med et bankende italienerhjerte ikke så stort, men alligevel et besøg værd I 1983 blev samlingen i Stubbekøbing udvidet med Radio- og Tv-apparater. Er du interesseret i at aflægge museet et besøg, så kan du finde flere oplysninger på : Da vi ankom til Stubbekøbing, var det tid til at få kigget lidt motorcykler, både inde og ude, og med et deltagerantal på ca så er der nok at kigge på! Dagens nok ældste deltager, både mand og maskine, var Henning Pedersen, født i 1928 og hans tyske Standard var fra De var begge mødt op for at åbne sæson nummer 38 i museets historie. Efter et par timers kiggeri og snak, er det tid til at få lidt mad og få luftet Ducatierne igen. Flemming Disc lavede en guidet tur til Cafe Lagunen i Guldborghavn, hvor dagens frokost blev indtaget. Her blev der lagt planer for dagens hjemtur, og Hold Nord vælger at tage Østersøruten hjem til det nordsjællandske, en dejlig tur langs den sjællandske østkyst : Kalvehave-Præstø-Faxe Ladeplads- Strøby Egede-Køge. Jeg selv tog bare den kedelige tur : Vordingborg- Næstved-Slagelse-Gørlev KIM LUNDBERG ANDERSEN HEKTO 15\n16 MIN CYKEL Jeg har lovet redaktøren at komme med en artikel om dette emne. Da der er Melodi Grandprix i aften er det jo en god anledning til at starte... AF:OTTO VALVOLE ANDERSEN Min Ducati historie startede tidligere med en 500 Pantah, jeg købte uden afgift i 85. Efter at have solgt min Guzzi, blev der råd til afgiften og nummerplade i 86. Efter noget kørsel over sommeren kom den ultimative Ducati tur, nemlig til Club Races i Assen Holland: Det var en stor succes og er blevet gentaget i alle årene derefter, kun da jeg smadrede mig selv og min Alazzurra i 2006 i en grim trafikulykke, missede jeg Assen. Assen er altså fast på programmet og jeg glæder mig lige nu til årets tur, 2014-versionen, i den kommende uge. Den er så udbygget med en tur til Normandiet i år, men det er en anden historie. Min første SS er er den nuværende bastard, en 89 er 900 som er ombygget til en 94 er med DS motor, dog med ignitech tænding og 40 mm Dell Orto med separate K&N filtre, i stedet for indsprøjtning. 16 Hvorfor nu det? Fordi man kan.jeg gad ikke det komplicerede ved indsprøjtning, sensorer osv. Det vil sige: Indsprøjtnings huse, 3 bar benzinpumpe, komplet IE luftfilterkasse, komplet DS-IE ledningsnet, computer med samhørende instrumenter og 3 nøgler (en er en rød master) + nøglekort, kodelæser osv. osv. haves til evt. senere brug, det var ikke mangel på dele til IE drift, men lyst til Dell Orto drift der afgjorde sagen.\n17 MODELHISTORIE DUCATI SS (TANDREM) : Det startede som sådan i 1988 med 900 Super Sport, navnet stammede naturligvis fra den tidligere Königswelle SS er der var Ducati s ubestridte topmodel i erne. Den nye SS er blev lanceret parallelt med 851 Strada (som fattigmands top Ducati, det var vist noget med K kr.) - de mere velbeslåede skulle købe 851 eren, de mindrebemidlede SS eren. Det slog så ikke meget igennem herhjemme. Tror faktisk ikke der kom nogen af 1.g SS eren på danske plader, derimod solgte lillebror 750 Sport rigtig godt efter danske forhold, til kr., det var også total udsalg i forhold til F1 året før ( kr. ) 750 Sport var en direkte efterkommer af 750 F1 serien, dog med omvendte topstykker og Weber karbonader i stedet for de hæderkronede Dell Orto er. Den var dog kraftigere og meget billigere end F1 og opdateret på mange punkter, meeeen den var sgu ikke så pæn som F1..langt fra. 900 SS delte mange komponenter med 750 sport, stel, svinggaffel, tank, kåbe og sæde. Men den var opdateret på nogle væsentlige punkter, udover motoren bl.a. 17 tommer hjul i 5,5 tomme bag og 3,5 tomme for, et andet væsentligt forbedringspunkt var 4-stemplede Brembo på 300 mm skiver. Også i dag 26 år senere kan disse dimensioner på hjul og bremser findes på sprit nye MC er og den nyeste dækteknologi er til rådighed, ikke dårligt tænkt af Ducati folkene for 26 år siden Da jeg selv kørte race, først i den lille debutantklasse på min 500 Pantah, senere på Vagn Stevnhoved Special 750F1 racer i Nordic Bott fra 88-92, var både F1, 750Sport og 900 SS erne noget jeg lagde mærke til ude på banerne. Af de 2-ventilede var de noget af det hurtigste. Guzzierne med væsentlig flere kubik (op til 1200+) og enkelte andre meget opborede modeller var med i 2V toppen, men der var klar overvægt af Duc s. Naturligvis var Bott nu helt domineret af 851SP / 888 SP erne, økonomisk helt uden for min rækkevidde Men det korte af det lange er at SS erne er den direkte arvtager af F1 erne, med et Stel der næsten er identisk, motor der er en videreudvikling og med vægten lagt på et i dag helt ukendt KISS princip : KISS = KEEP IT SIMPLE STUPID Dvs. en kompakt, let og ret simpel motorcykel, der bare virker! Omtrent det mest modsatte man kan tænke sig til en Honda (over 125 cc ;-) I den opdatering 90/91 hvor den rigtige SS er, 2.g eren, blev født, havde Ducatifolkene uden tvivl en heldig hånd : Showa Up-Side-Down 41 mm. gaffel, 320 mm. dobbelte bremseskiver for, 17 tommer hjul på alle størrelser, Mikuni Vakuum karbonader (?), en stabil Kokusan tænding og ikke mindst et, efter min mening, rigtig flot og tidløst design. Næsten på højde med F1 eren (det er nok kun fordi der blev lavet så mange flere af SS at F1 erne er mere attråværdige i dag). SS er sgu stadig en rigtig flot MC! Interessant at tænke på, i 600 supersport klassen, som nærmest var de japanske fabrikkers spydspidser i sports MC klassen fra ca. 95 og år frem, blev USD gafler og 320 mm. bremser først standard mere end 10 år efter SS eren! På tankstationen tror mange det er en nyere MC, vantro møder en når man venligt fortæller bilisten eller den (yngre) MCist, at kværnen er 25 år gammel. Jeg ønskede mig naturligvis en F1 er dengang den kom frem i 85, men til en pris på 90 K kr. uden afgift blev det aldrig rigtig til noget, prisen blev modereret noget i de følgende år og min Vagn Stevnhoved racer var meget tæt på med Mountjuich motor, Fi gaffel osv. SS eren var F1 erens naturlige arvtager til landevejen, men min økonomi med hus, bil og 2 børn blev heller ikke til det, så min engelsk importerede Alazzurra med Montjuich motoren, Fi gaffel og racer hjul, 320 mm. skiver, 4-stemplede Brembo samt lidt senere også monosvinger og Öhlins-dæmper, var ikke langt fra forbilledet og den havde jeg mange gode år på. Efter ulykken startede jeg op igen på en gammel 88 er Elefant 750 (som jeg stadig har og er glad for at køre langsomt på) da jeg ikke på nogen måde kunne sidde på en sportscykel, selv min racer trædecykel måtte jeg bygge om med stor saddel og højt styr Efter nogen års træning fik jeg mere førlighed og smidighed og sportsmaskinerne trak igen, det blev til et projekt med en ældre 900 SS (89) købt kort før min ulykke (med defekt motor), en DS motor med kosmetisk skade til billige penge blev fundet (det var en forsikrings 17 Der er mange muligheder. Alle tre tanke passer.\n18 SS-indkøbstur i Tyskland. sag med en stjålet/genfundet, så jeg fik stel og original tysk registreringsattest med altid rart når der er orden i papirerne). Det hele blev skruet sammen med nogle 94 SS-dele jeg havde fået købt sammen med et hjulsæt, ejeren ville kun sælge samlet. Så det blev til en 94 DS1000 replika SS er (eller bare bastarden). De tyske papirer der ligger til grund for reg. i DK er TÜV et med Dell Orto kaburatorkit og 10 hk effektstigning til 87 hk, de 87 hk fremgår også af den danske reg. Attest (DS eren 2004, har 88 hk). Det er nu 3. år jeg kører på den og jeg er meget tilfreds med den, der er rigeligt kræfter og man skal passe på momentet ved acceleration ud af kurverne, ikke mindst i vanskeligt føre! Her er ingen traction control ud over den der sidder mellem ørerne og i højre hånd og selv om vi kun snak- ker HK er momentet ved rpm. højere end mange superbikes, så dækkene bliver udfordret her, at de så ikke bliver det i lige linje eller ved topfart er jo lige meget, det er jo sjældent der man hænger i det yderste af neglene. Selv om det er fristende med et 1100 kit har jeg indtil nu modstået, men måske i forbindelse med kort-slag krumtap Da det jeg mest kunne ønske mig er højere topomdrejninger, mere end råt moment som der er rigeligt af i forvejen. Heldigvis er det lykkedes rigtig godt med karburator og Ignitech tænding. Jeg kan fint gå ned til 2000 rpm i gennem byer og trække den (forsigtigt) op, den tager fuld hane ved 3000 rpm. Og den letter nydeligt ben i 1. og 2. gear på gassen, men OK - festen slutter ved og det er lidt tidligt, især da den er utroligt vibrationssvag i høje rpm., i modsætning til både 750 og Udover specialiteterne med karburatorer og tænding har jeg gearskiftet i højre side, den tidligere bremsepedal fungerer sammen med en aksel gennem svingeren som gearpedal med 1. op og resten ned. Dette tiltag skyldes en nerveskade i venstre fod i forbindelse med 2006-ulykken, den kan jeg ikke skifte med. Det blev også lavet på Elefanten og har virket utroligt smertefrit. Det er ganske få gange der er skiftet forkert på de 2 motorcykler, jeg kom fra et racerskifte med bagudvendt direkte monteret pedal jeg havde kørt med siden 89 og var noget nervøs for skiftefejl, men det skete ikke. Hvad kan man ellers nævne om SS eren. Den er enkel og nem at have med at gøre, kan man holde på en unbrakonøgle og en skruetrækker kan man lave det meste selv.\n19 Dell Orto SS Nysynet tricolore SS. Ønsker eller evner man ikke det mere sofistikerede som at stille ventiler o.l., kan det overlades til mekanikeren, i forhold til 4v eller uha, uha 4 cyl. kan man så glæde sig over relativt moderate priser Tager man selv diverse kåbedele osv. af, er der yderligere penge at spare - og det er enkelt! Alt er monteret i vibrationsdæmpende wellnuts (gummibøs med indstøbt gevindbøsning) så alt plast kan afmonteres med en 5 mm. unbrakonøgle på 10 min. (prøv lige det på en ST er eller div. Japanere...) 2.g. SS erne er bare smukke i mine øjne. Jeg kan normalt godt lide at ombygge mine Ducatier, men her er det svært at forbedre designet, ud over div. lakeringstiltag (et 2. kåbe-tank sæt er til rådighed og et Super Pantah design kommer engang. Tanken er rigtig fint formet (selv om en alu. version ville være fedt ) kåbe og sæde er også harmonisk og sammenhængende i design, efter sigende er det Tamburini og Massimo Bordi der stod faddere til designet, der også påvirkede opdateringen af 851 designet -> 888 som Terblanche stod for (næppe helt alene ). Den bedste visuelle forbedring i designet jeg kunne tænke mig, er den en-mands version af sædet der ligner 888 SP4 og benytter 888 baglygten, helst sammen med en anden bagskærm (den originale er det mest ordinære på MC en, nå ja sammen med de kåbemonterede spejle). I modsætning til efterfølgeren er 2.g. SS eren nok en af de mest komfortable Ducatier til langdistance kørsel, selv ST ere jeg har prøvet har ikke bedre kørestilling, i lighed med Pantahen dækker kåben ganske effektivt i forhold til størrelsen, selv om den er smal. 19 Bagageanbringelse er lidt en udfordring, men det gælder jo de fleste sportscykler. Jeg har optimeret komforten (til min højde og bevægelighed) med marginalt højere multi-justerbare styr, hævet sædet ca. 15 mm og fodhvilere der er justerbare til 25 mm. lavere end originalt, selv efter 2 x 750 km over 2 dage var jeg ikke øm nogen steder, det syntes jeg er ret godt på en sports MC. Mener at SS eren klart overgår Monster på langtur, jeg har dog kun kørt korte prøveture på Monstre. Hvad den ikke er så god til, i bedste Ducati-tradition, er bykørsel, dog klart bedre end superbikes. Men Monsteren er nok at foretrække til det, hvis man ikke lige ejer en Elefant som gør det rigtig godt, ikke mindst med de dårlige veje vi har i byerne nu om dage. Ingen tvivl om at SS IE erne er teknisk bedre, men mindre simpel end 2.g erne men... Undskyld mig, de er tudegrimme i sammenligning med 2.g eren!\n20 Summa summarum : Vil du have en no nonsens og smuk Ducati der fungerer og er til at købe, så kig efter en SS fra eller køb en nyere og monter tank-kåbesæde mv. fra den gamle! Vær ikke bange for at købe f.eks. en 750 er der er 20 år gammel, de er solide, klarer nemt km og mere, uden de store reparationer og en motorrevision - eller endnu lettere en nyere motor - er økonomisk overkommelig. 900 erne har lidt problemer med støttebolte der knækker på bestemte årgange (se på nettet) og nogle årgange (92-93) med dårlige olieskraberinge, disse fejl vil Assen Supersport-hygge med Pantahfraktionen være manifesteret omkring km. Har den kørt længere og kører godt på en prøvetur er det sandsynligvis fixet, men check det. Nogle SS ere har haft fejl på alu svinggafler der revner i svejsningen, check det grundigt ved brugtkøb, en nem/billig løsning er at montere en stålsvinger som mange 600/750 er født med, det virker og holder uendeligt, efter revnefund kører jeg selv med sådan en. En ikke uvæsentlig SS-detalje er den gode dybe lyd som det klassiske 2 i 2 system leverer, naturligvis med Termi er eller tilsvarende. 20 Personligt kører jeg altid med db-killere, den dybe lyd bevares ved et rimeligt lydniveau, dette ikke mindst af hensyn til det gode naboskab. OTTO VALVOLE ANDERSEN


Corona blotlægger sårbarhed i forsyningskæderne - FINANS\nCorona blotlægger sårbarhed i forsyningskæderne\nCovid-19 har udstillet global sårbarhed. Senest er det kommet til udtryk i forsyningskæderne, der er ramt af flaskehalse. Det er godt for nogle selskaber og aktier og mindre godt for andre.\n24.05.2021 kl. 05:50\nSårbarhed tager i det daglige mange niveauer og former, men sjældent er sårbarhed en positiv egenskab og vidner om, at man eller noget er udsat og ofte, at omkostningen ved at blive offer for sin sårbarhed er høj.\nI det finansielle system findes sårbarhed som alle andre steder, og covid-19 udstillede om noget den globale sårbarhed på en lang række områder. Med nedlukningen i februar og marts 2020 blev global økonomis sårbarhed over for eksempelvis mobilitet, sundhedskapacitet, ændrede forbrugsmønstre, forsyningskæder mm. udstillet. På de finansielle markeder fik udstillingen af denne sårbarhed investorer til at søge mod sikre aktiver for at øge sikkerhed og uafhængighed.\nOmkostningen ved den forventede vækstopbremsning blev indarbejdet i aktiekurserne. Kraftige aktiekursfald var konsekvensen, der gennem februar og marts 2020 spredte sig gennem det finansielle system i et omfang, der fik centralbanker og politikere til aktivt at genoprette markedsordenen og tilføre global økonomi hjælpepakker for at reducere den langsigtede samlede omkostning.\nHvor covid-19 viste den ekstreme globale sårbarhed, går den finansielle sårbarhed under mere normale forhold ofte hånd i hånd med afhængighed.\nI takt med hjælpepakker, ændrede adfærdsmønstre mm. begyndte investorer også at differentiere omkostningen ved sårbarhed. Netflix, Microsoft og Zoom syntes i juni 2020 væsentligt mindre sårbare, end først antaget i marts, mens selskaber inden for bl.a. luftfart, restaurationsbranchen og krydstogt gennem store dele af 2020 fortsat bar risikoen for den ultimative konsekvens: Konkurs.\nHjælpepakker fra centralbanker og politikere har virket efter hensigten på en lang række områder samtidig med, at vaccinedata i november har været kraftigt medvirkende til at bringe global økonomi tilbage mod ”normalen” og væk fra den sårbarhed, som over de seneste 12 måneder har båret enorme omkostninger.\nMit argument er dog, at sårbarheden stadig mange steder i det finansielle system består og fortsat vil opstå gennem konjunkturforløbet, ganske som det har været tilfældet historisk. Hvor covid-19 viste den ekstreme globale sårbarhed, går den finansielle sårbarhed under mere normale forhold ofte hånd i hånd med afhængighed.\nLigesom mange lande sidste år opdagede en afhængighed af sundhedsudstyr og beskyttelsesmidler produceret i Asien og dermed en ekstrem sårbarhed, da disse forsyningskæder brød sammen, har det kraftige økonomiske rekyl over de seneste 12 måneder også skabt flaskehalse i forsyningskæderne og udstillet en sårbarhed og afhængighed hos mange producenter af eksempelvis forbrugsgoder som beror på, at forsyningskæden af komponenter og halvfabrikata fungerer optimalt.\nEn af blot mange af de aktuelle problemstillinger er den globale fremstillingssektors sårbarhed og afhængighed i relation til produktion og levering af semikonduktorer (computerchips til stort set al elektronik). Fremstillingen af disse semiconductors er i dag så specialiseret, at der på globalt plan kun er ganske få producenter.\nEn forhøjet efterspørgsel efter elektronik efter covid-19 kombineret med et begrænset udbud har i den grad synliggjort global fremstillingssektorens sårbarhed og ikke mindst afhængighed af disse elektroniske komponenter. En situation der bl.a. har skabt massive forsinkelser på alt fra forbrugerelektronik til bilproduktion og har medført nationale beslutninger blandt verdens største økonomier, om kæmpe investeringer i produktion af netop semiconductors for at genoprette forsyningssikkerhed.\nFokus på stærke selskaber\nDe aktuelle udfordringer i forsyningskæderne er blot en af de problemstillinger, der udstiller nogle selskabers sårbarhed og afhængighed, mens selskaber på den modsatte side nyder godt af det knappe udbud og voldsomme efterspørgsel.\nSkal jeg virkelig sælge mine aktier i maj - og i så fald hvilke?\nHvad enten sårbarheden stammer fra udbud/efterspørgselsproblematikker i forsyningskæden, ændringer i inflations- og rentemarkedet eller noget helt tredje, handler det for aktieinvestorer om at vælge rigtigt mellem pristager og prissætter. Kun derigennem kan man reducere aktieporteføljens sårbarhed og afhængighed, som gennem et konjunkturforløb vil opstå, og hvor omkostningen ofte vil blive gjort synlig gennem et lavere afkast.\nFokus på stærke attraktivt værdiansatte aktieselskaber, hvor en væsentlig del af kvalitetsfaktoren ligger i, at selskabet selv kan sætte prisen på sine varer og serviceydelser bør derfor være et centralt omdrejningspunkt i aktieudvælgelsen – specielt i et konjunkturmiljø, hvor sårbarhed på ingen måde belønnes.


Børst Bisserne Af Kathrin Orso → Køb bogen billigt her\nBørst Bisserne - Kathrin Orso - Bog\nKlar med tandbørsten, parat, nu ... At børste tænder er hurtigt lært. Kom bare i gang, det er slet ikke svært. Frem og tilbage og op og ned-husk at få alle tænderne med. Katte, aber, bævere,... Læs mere.\nKlar med tandbørsten, parat, nu ... At børste tænder er hurtigt lært. Kom bare i gang, det er slet ikke svært. Frem og tilbage og op og ned-husk at få alle tænderne med. Katte, aber, bævere, harer, elefanter, mus, krokodiller,løver og selvfølgelig også børn - alle børster tænder. Gør du også?\nNår man handler på nettet er sikkerhed meget vigtig, og det er naturligvis noget, vi vægter højt. Med NETS godkendelse af vores løsning for online betaling, har vi fået den bedste garanti for, at sikkerheden bag din betaling online er i orden. Derfor er køb og betaling online altid helt sikkert hos os.\nNår vi siger 30 dages returret, så er det selvfølgelig på alle typer produkter. Det betyder kort sagt, at såfremt du fortryder dit køb, eller af andre årsager alligevel ikke ønsker varen, så send blot varen tilbage til os, og vi refunderer dine penge. Du er naturligvis altid velkommen til at tage kontakt til os, hvis du måtte have spørgsmål, før du sender en vare retur.\nSom kunde hos os, skal du naturligvis ikke vente i alt for lang tid på din vare. Vi leverer sikkert og hurtigt. Helt konkret sender vi din vare indenfor 1-2 hverdage, hvis din vare er på lager. Bemærk, at du altid kan få den præcise lagerstatus på hver enkelt vare. Vi er klar ved telefonen og på e-mail, hvis du er i tvivl om lagerstatus og leveringstid.\nHos Gucca er der adskillige muligheder for betaling at vælge iblandt. Du skal selvfølgelig benytte den mulighed, der passer lige til dig. Lige meget hvilke af vores betalingsmetoder du gør brug af, kan du altid handle trygt og sikkert hos os. Her finder du alle vores betalingsmuligheder. Desuden skal du huske på, at såfremt du anvender kreditkort, trækker vi først pengene den dag vi afsender dit produkt.\nHvis der opstår spørgsmål eller problemer, imens du besøger vores shop, så tag kontakt til os. Vores kundeservice er åben alle hverdage imellem 10-15, og vi er klar til at yde dig den assistance, du har behov for, med godt humør og et smil på læben.\nHandler du hos os, har du mulighed for at tracke ordren, fra den sendes fra vores adresse, og til den er dig i hænde. Når du færdiggør dit køb, kan du bagefter tilgå din egen personlige ordreside. På ordresiden kan du se, hvornår din pakke afsendes fra vores lager. Når pakken forlader vores lager og er på vej, modtager du en mail med leveringsinformation fra os.\nTandbørste, Tænder, Tand, Børst Bisserne, Bøger, Bog\nDin anmeldelse af Børst Bisserne\nproduct_stock_yes product_offer_no product_preorder_no\tproduct_buyable_yes product_group_bog path__forside path__bøger path__børnebøger path__kathrinorso path__børstbisserne\n189,95 krSigurd Fortæller Bibelhistorier - Bog\n139,95 krGrydeklar - Godnathistorier, Der Får Børn Til At Smile I Søvne - Bog


Drømmestart for Århus GF - Flammen\nDrømmestart for Århus GF\nÅrhus GFs Liga-mænd fik en nærmest perfekt start på den nye sæson, da Team Tvis/Holstebro i Idrætscenter Vest i Holstebro blev besejret 30-27 efter en kamp, hvor Århus GF totalt sad på de første 50 minutter.\nI den del af kampen blev hjemmeholdet reduceret til rene statister af et århusiansk hold, der viste kvaliteter som forbilledligt forsvarsspil, varieret angrebsspil og en glimrende gejst.\nDet århusianske hold måtte endda stille op uden Thomas Steen, Jan Paulsen og Lars Juul, der alle er skadet.\nJan Paulsen skal i dag scannes for at få set på, hvad der er galt med hans akillessener.\nMen de øvrige spillere i truppen lod sig ikke mærke med, at tre af dem, man må betegne som de største profiler sad uden for.\nDer var en lang række glimrende præstationer hos Århus GF, men enkelte sprang i øjnene som særligt bemærkelsesværdige.\nHer var især den bulderstærke islandske streg Robert Gunnarsson en nydelse at se på. Også Ras Bloch i målet og Henrik Hansen i bagkæden og midterforsvaret holdt et højt niveau, mens Torben Vinther med blot få ganges træning siden sin ankelskade i første halvleg fik åbnet Tvis/Holstebros forsvar med nogle knaldhårde stående skud.\n– Det var fremragende af Vinther. Han åbnede deres forsvar og det gav os lidt luft. Hansen spil var helt i orden især i første halvleg. Hans bevægelsesmønster gør, at han er en meget central spiller for os, sagde træner Jesper Ø. Pedersen.\nOm Henrik Hansens indsats skal det lige nævnes, at den var meget flot i begge ender. I angrebet tilførte han temposkift, som hjemmeholdet ikke helt fik styr på, og i forsvaret lå han som forreste mand i 3-2-1 formationen og ikke blot forstyrrede Tvis/Holstebros opspil, men også flere gange kom igennem og snuppede bolden, så Århus GF kunne løbe kontra. Og kontraløbene gav Århus GF 11 rene scoringer i løbet af kampen.\nTrætte mod slutningen\nI de sidste 10 minutter af kampen udviklede det hele sig til en stor gang rod, hvor hjemmeholdet med offensivt forsvar fik bragt århusianerne ud af fatning og var meget tæt på efter at have været bagud med 13-24.\nHer var det tydeligt, at flere af århusianerne var ved at være trætte, men der var også blevet trukket meget store veksler på spillere som Michael Laursen, Henrik Hansen og André Iversen.\n– Vi blev meget trætte og derfor blev det kaos. Men vi fik vist, at kan vi holde den tænding, som vi havde i starten, så får alle hold svært ved at komme gennem vores forsvar, sagde Michael Laursen.\nAnføreren var glad for, at kampen til sidst blev spændende.\n– Vi er et nyt hold, og derfor var det godt at få set, hvordan vi reagerer under pres. Det var faktisk perfekt for os, sagde Michael Laursen.\nKan lege med de fleste\nOgså Henrik Hansen kaldte kampen noget nær perfekt.\n– Det er ikke mange hold, der tager til Tvis og vinder. De er meget stærke på hjemmebane. Men vi fik vist, at vi har et bredt hold og kan lege med de fleste i rækken, sagde Henrik Hansen.\nJesper Ø. Pedersen havde mange store roser til sine spillere efter kampen.\n– Vi står fantastisk i forsvaret og spiller tålmodigt i angrebet. Mod slutningen var spillerne meget trætte, men de gjorde det fantastisk. Det var en drømmestart, sagde træneren.


Hvidovre Kommune og Vestegns Politi holder borgermøde om indbrud\nHvidovre er den kommune på Vestegnen, hvor der begås flest indbrud, men der kan faktisk gøres noget, hvis man vil undgå at blive en del af den kedelige statistik.\nDet holder Hvidovre Kommune borgermøde om den 9. november kl. 19.00-21.30 i Medborgersalen, Hvidovrevej 280. Det er borgmester Milton Graff Pedersen, der byder velkommen til arrangementet, hvor også det lokale Politi vil være til stede. Interesserede kan således stille spørgsmål om indbrud og om politiets generelle indsats. Der vil også være forskellige stande, hvor man bl.a. kan høre om låse og alarmer til huse, tricktyverier, vigtigheden af nabohjælp og sporsikring. Alle er velkomne og der vil blive serveret kaffe, kage og vand i løbet af aftenen.


Cabforce online transfer - Cartrawler bestil transfer online - Cabforce book minibus - bestil limousine transfer Cartrawler\nCartrawler køber Cabforce, der tilbyder online bestilling af transfer via taxi, minibus og limousine\nCabforce er et finsk selskab med hovedkontor i Espoo i Finland, der den 30. april er blev opkøbt af det irske selskab Cartrawler, der traditionelt har haft primært fokus på formidling af online biludlejning.\nSelv om Cabforce er et relativt ukendt selskab i Danmark, markedsfører selskabet sig som verdens største online transfer- og taxiservice-udbyder med faste priser ved forudbestilling af transfer via internet.\nOnline transfer bestilling tilbydes aktuelt af Cabforce i 54 lande fordelt på ca. 200 destinationer - typisk fra lufthavne. Cabforce henvender sig primært til forretningsrejsende med behov for pålidelig og evt. eksklusiv privat transferservice, men der samarbejdes også med normale taxi-selskaber.\nHvordan virker Cabforce?\nCabforce samler på sin online platform udelukkende professionelle transportudbydere, og kan dermed ikke umiddelbart sammenlignes med Uber, der i højere grad samarbejder med private chaffører.\nVia Cabforce hjemmesiden kan man søge efter tilbud på transfer fra en given lufthavn til sin ønskede slutdestination (privat adresse, hotel etc.), og straks få tilbudt en fast pris samt mulighed for online forudbestilling af transfer.\nCabforce driver ikke selv taxi eller transportvirksomheder, men samler udlukkende tilbud fra samarbejdende udbydere som for eksempel Blacklane og myDriver (Sixt).\nDerudover markedsføres Cabforce via samarbejde med erhversrejsebureauer og flyselskaber, hvor bl.a. Carlson Wagonlit Travel, BCD Travel, SAS og Finnair er partnere.\nDesuden samarbejder Cabforce med teknologi-partnere som Amadeus (Amadeus Taxi & Transfer solution) og Travelport (Travelport Marketplace).\nCartrawler køber Cabforce\nPrisen for Cartrawlers opkøb af Cabforce er ikke offentliggjort. Det forventes at tilbud fra Cabforce skal supplere Cartrawlers eksisterende transport-tilbud fra lufthavne i hele verden.\nSå sent som i januar 2015 modtog Cabforce i en finansieringsrunde 1,5 million euro via Finnvera (den finske regering) samt en række private investorer.\nArtikel: Cartrawler køber Cabforce, der tilbyder online bestilling af transfer via taxi, minibus og limousine\nEmner: cabforce, transfer-service, flat-rate, minibus-transfer, limousine-service, cartrawler-cabforce, book-minibus\nAirport transfer service Cabforce. Finsk virksomhed limousine service fra lufthavn transfer bestiling online. Order cab online. Taxi service Cartrawler. Book cabs and minibuses.


Nethandel udfordrer de fysiske butikker - Vi elsker babyer og børn\naf admin | 2. juli 2020 | blog\nEn del internet virksomheder frembyder efterhånden et bredt udvalg af leveringsudgaver. Den mest anvendte er nu om stunder levering til et afhentningssted, hvor du så nemt kan hente produkterne når der er mulighed for det. Fragtløsningen er jo yderst simpel, og typisk tilmed den mest betalelige mulighed for fragt.\nDu kan tillige påtænke at få pakken sendt til din hjemmeadresse eller til hvor du arbejder. Løsningen viser sig beklageligvis en anelse mere omkostningsfuld, men endda særdeles uproblematisk. Den mest betalelige leveringsmetode vil dog til enhver tid være at du selv henter ordren, men den mulighed forudsætter at du befinder dig med kort afstand til online firmaets bopæl.\nAntal dages levering kan i nogle tilfælde være virkelig bestemmende når vi absolut skal bruge din ordre om kort tid, og herved er det faktisk væsentligt at du efterser leveringstidspunktet for den relevante vare.\nTemmelig mange internet handler tilsiger dag-til-dag levering på mange af butikkens varenumre, men glem ikke at det forudsætter at handlen laves tidligere end et besluttet klokkeslæt, så de har mulighed for at nå at få ordren pakket før logistikmedarbejderne holder fyraften.\nVisse online forretninger tilbyder fragtfri levering, men i de fleste tilfælde er det kun gældende hvis man handler for en fastsat pris. Som alternativ bør man udse dig den billigste type af levering, hvilket typisk – hvad end man bor i Aarhus, Skanderborg eller Lystrup – vil blive at få fragtmanden til at levere din ordre til et afhentningssted.\nDet er efterhånden meget ukompliceret for forbrugerne at finde de laveste priser på tværs af webbutikker og følgelig har massevis af internet foretagender ikke kunne lade være med at nedbringe priserne på produkterne – til piger og drenge, men også til herrer og damer – en hel del, og endda nogle gange garantere levering uden gebyr.\nDerfor kan det til hver en tid blive indbringende at tjekke nogle enkelte online varehuse efter rabatkoder forud for at du gennemfører din handel, sådan at du er skudsikker på at få den skarpeste pris.\nVi foreslår generelt bestillinger med betalingskort eller betalinger med mobilen. Som alternativ kunne du vælge en afdragsløsning fra f.eks. ViaBill, såfremt du hellere vil godtgøre omkostningerne i flere bidder.\nUndersøg om internet butikken er støttet af e-mærket\nForinden nogen køber hos en internet webshop bør de til hver en tid bese e-shoppens forretningsaftale, det er dog tit et omfattende projekt.\nEt alternativ kunne være at se hvorvidt internet selskabet er medlem af e-mærket, eftersom det typisk er et kendetegn for at internet forretningen efterfølger de danske retningslinjer, tillige med at online firmaet af og til kontrolleres af jurister der mestrer retningslinjerne. Dette er desuden en god lejlighed til støtte, ifald du får besvær i forbindelse med din handel.\nTrustpilot frembringer super fortræffelige muligheder\nTrustpilot fremskaffer immervæk pæne muligheder for at analysere flere forhenværende kunders vurderinger og derfor tilråder vi, at du eftergår internet forhandlerens vurderinger forud for at du shopper.\nFacebook frembringer lignende aldeles relevante genveje til at få indsigt i netshoppens pålidelighed. Derudover møder vi endda e-shops som gør det muligt at ytre en omtale af ordreforløbet, hvilket lige så vel burde anvendes til at bedømme tilfredsheden hos kunderne.\nData om tilbud og internet shops understøttes hele tiden, men vi påtager os intet ansvar for reguleringer der måtte være udført siden vi sidste gang opdaterede de viste informationer.


Hoteller Newtown Sydney\nHoteller på Newtown Sydney\nSydney Exhibition Centre (9)\n631 King St, Sydney, Australien (Vis kort)\nSydney Park Hotel er et fint overnatnings valg i Sydney. Gæsterne kan nemt nå Darling Harbour, som er omkring 4,4 km væk.\n52-60 Enmore Road, Sydney, Australien (Vis kort)\n12-14 Enmore Road, Sydney, Australien (Vis kort)\n485 King St, Sydney, Australien (Vis kort)\nAustralian Sunrise Lodge - Newtown er et 2-stjernet sted placeret blot 2,0 km from Operahuset i Sydney, Museum of Sydney og Nicholson Museum.\n359 King Street, Sydney, Australien (Vis kort)\nChic Inner-City Apartment- Newt1 tilbyder god indkvartering i Sydney. Dette hotel er 3,4 km væk fra Capitol Theatre.\n27 Campbell Street, Sydney, Australien (Vis kort)\nBoutique Urban Terrace er en ejendom, som befinder sig kun 2,5 km fra Capitol Theatre, Allianz Sydney og Circular Quay.\n1 Bray Lane, Sydney, Australien (Vis kort)\nSydney Two Storey Warehouse Style Home lejlighed er en vært for gæster i Sydney. Denne ejendom ligger 4,5 km fra Allianz Stadium.\n80 Newman Street, Sydney, Australien (Vis kort)\nDenne veludstyrede lejlighed er et godt sted i Sydney for at blive hos. Lokalet er placeret omkring 4,2 km fra Allianz Stadium.\n202 Denison Street, Sydney, Australien (Vis kort)\nHip 3-Bedroom Family Home In Trendy Newtown er vært for gæster i Sydney. Hip 3-Bedroom Family Home In Trendy Newtown ligger også ved siden af Sydney Park, Marrickville…\n1 Georgina St Newtown, Sydney, Australien (Vis kort)\nOne Bedroom Apartment Georgina lejlighed er en vært for gæster i Sydney. Byens centrum er 2 km væk. Overseas Terminal er 4,6 km fra lejligheden og Capitol Theatre er…\n155 Rochford Street, Sydney, Australien (Vis kort)\nRochford - Newtown/ Sydney Federation Home Close To Action er beliggende indenfor 3,5 km fra Capitol Theatre.\nKing Street 88, Unit 401, Sydney, Australien (Vis kort)\nKing Location - Life At Your Door Lejlighed lejlighed er en vært for gæster i Sydney. Sydney Harbour er omkring 4,7 km væk.


Tiden der flyver.\nTiden flyver afsted. Det er snart 2 år siden der kom nyt indhold på siden. Men tjekker den en gang imellem for at se om der er aktivitet.\nAlligevel var der sidste år 160.000 besøgende på siden så lidt aktivitet er der da endnu.\nPlanen er stadig at få lagt lidt mere indhold op. Men tiden er knap og man er kommet lidt væk fra alle formler osv man brugte i skolen. Men tænker jeg vil ligge noget mere indhold op fra mit daglige arbejde som pt består meget af fejlfinding på diverse anlæg, programmering af nye såvel som ændring i gamle anlæg. Håber dette også kan give en hjælp når i er ude i praksis og lave lidt.


Gennem en række praktiske øvelser og enkelte teoretiske nedslag styrkes den enkelte elevs selvværdsfølelse, og evner ud i mundtlig præsentation.\nDer er primært fokus på fysisk fremtoning, kropssprog og stemmebrug, men vi berører også håndtering af nervøsitet og hvordan man bedst muligt strukturerer sit stof, så en præsentation når størst mulig genklang hos tilhørerne.\nArbejdet med teaterinspirerede øvelser giver eleverne en fordel i eksamenssituationer, hvor håndtering af nervøsitet og evnen til at fremsætte sine pointer på en tydelig og velovervejet måde er essentiel. Samtidig opnår eleverne nogle konkrete færdigheder, der vil være til stor gavn i deres videre uddannelse.\nLængde aftales med skolen, dog anbefales min. 4 lektioner.\nUnderviser: uddannet skuespiller med flere års undervisningserfaring.\nForløbet har været afviklet under faget job/erhverv/uddannelse på Rosmus skole\nForløbet afvikles af undervisere fra Syddjurs Egnsteater, og kan kun bookes torsdage.\n[Klik her for at booke en temadag - skriv "Kroppen som redskab til din præsentation" i emnefeltet]


Bogdebatten | Information\nRevider grænsen for biblioteksafgift\nBjarne Gårdsvoll, forfatter, København V\nNår kulturministeren nu vil revidere støtten til kunst og litteratur, bør han også rette de nuværende regler for udløsning af biblioteksafgift. Reglerne rammer især dem, der har færrest bind på hylderne.\nEn overgang skulle afgiften ikke udbetales med mindre den udgjorde mindst 5.000 kroner. Nu er beløbsgrænsen nedsat, men ligger stadig på ca. 1.600 kroner. Det er således penge, som forfatterne har gjort sig fortjent til ved at stille deres bøger til disposition for udlån. Alligevel snupper lovgiverne pengene, og de indgår i den store pulje og kommer de mere etablerede til gode. Sandt nok beklager Dansk Forfatterforening (DF) ordningen, men urimeligheden består. Foreningen holder til i Tordenskjolds gamle bolig på Christianshavn, men heltens kampånd kniber det med.\nDet er typisk debutanterne, der er blevet ramt - de nye i branchen - som har mest brug for et klap på skulderen, en tilskyndelse til at blive ved. Ved disse indgreb faldt 40 procent af forfatterne under bundgrænsen. Hvor mange, det drejer sig om i 2008, foreligger der formentlig ingen tal for, men problemet forstærkes kontinuerligt på grund af faldende salg til bibliotekerne.\nBibliotekerne bruges jo til alt andet end udlån af litteratur. Computerne står på rad og række og sluger en hel del af de midler, der førhen gik til indkøb af bøger. Det er i sig selv en naturlig proces, fordi internettet er blevet den overlegne kilde til informationer. Men så burde midlerne til bibliotekerne øges i takt med denne udvikling.\nDet afgørende er, at det dalende antal bind på hylderne bidrager til, at stadig flere falder under bundgrænsen, og derfor er det på tide at nedsætte den beløbsgrænse, som udløser afgiften og øge satserne pr. enhed i takt med de færre bind i reolerne. Færre bind betyder jo ikke, at forfatteren nødvendigvis får færre læsere. Lånerne bestiller deres bøger over nettet, og bogens spildtid i reolen forkortes. Hvis biblioteket ikke har den, sørger bibliotekaren for at rekvirere et eksemplar fra et nabobibliotek. Det er en rationel og fornuftig ordning, men hvorfor skal det gå ud over forfatterens økonomi?\nDF lovede i sin tid, at sagen nok skulle blive forhandlet på ny. Nu er tiden inde til at gå i clinch med kulturministeren, og det må gøres, før over halvdelen af forfatterne bliver snydt for deres retmæssige vederlag.\nDenne gang vil DF næppe komme godt fra at sylte sagen i Tordenskjolds gamle gemakker.\nPeter Due Jensen, Sorø\n"Det er på tide, at min generation holder op med at klynke over, at 68'erne sidder på magten. Vi er godt nok nå-generation, men helt ærligt, vi er omkring 40 og kan ikke blive ved med at sige, at de har taget det hele fra os.(...) Hvis man vil omstyrte, så må man se at komme i gang med det. (...) Hvad er det for en svag generation, der ikke kan finde ud af det," siger Naja Marie Aidt i et interview i Information den 13. marts. Den kritik af nå-generationen er fremført så ofte, at det er blevet en kliché. Problemet er, at den hviler på den helt fejlagtige præmis, at nå-generationen klynker og har som mål at gøre oprør og omstyrte 68'ernes magt. Intet kunne være mere forkert. Sagen er, at det var 68erne, der begyndte at kalde os for alle mulige grimme og nedsættende ting, fordi vi ikke var og ikke ønskede at være ligesom dem.\n68'erne er, ironisk nok, den mest autoritetstro generation, der har eksisteret. Ganske vist havde de som erklæret mål, at nedbryde stivnede, autoritære mønstre i den traditionelle kernefamilie, gøre op med udtjente kønsroller og med den kapitalistiske samfundsindretning.\nMeget lykkedes, og, her er jeg enig med Aidt, det skal vi være taknemmelige for. Problemet var, at man ikke samtidig benyttede sig af den oplagte mulighed, der opstod for at sætte det enkelte individ fri. I stedet skyndte man sig at erstatte de hidtil kendte autoriteter med nogle endnu mere frygtindgydende, som virkelig kunne skræmme livet af nå-generationen: Karl Marx, Lenin og Formand Mao. At kalde det for frigørelse, er en joke.\nDa 68'erne hurtigt indså, at deres utopiske drømme var slået fuldstændig fejl, kastede de alle de progressive holdninger væk, som en kappe man har slængt over skuldrene for en kort tid. For nå-generationen krævede det en langt sejere kamp at slippe fri af revolutionsromantikkens lange skygger, fordi vi jo allerede fra barnsben havde fået tudet ørerne fulde med, hvor lykkeligt det hele ville blive, når revolutionen var gennemført og det nye samfund født.\n68'ernes utopier om et nyt og bedre samfund var den ene af de to store løgne, vi voksede op med og siden måtte gøre op med. Den anden var parcelhusløgnen: Hvis bare man fik en uddannelse, et job, et hus og en lille bil, så var lykken gjort. Den småborgerlige livsløgn blev afsløret, da krisen satte ind i starten af halvfjerdserne, og vi hverken kunne få uddannelse eller job.\nUd af alt dette kom ikke en generation af oprørere i traditionel forstand, men en generation af tvivlere, ironikere og individualister, der ikke uden videre skriver under på nogen sandhed om hverken samfundsindretning eller eksistens. Derfor har vi også grund til at takke 68'erne: Tak fordi vi slap for at leve vores liv på illusioner og løgne. Glem så heller ikke, at den monumentale mangel på illusioner i sidste ende resulterede i et oprør, som ganske vist ikke ejede forestillingen om en bedre verden, men som sagde: No future, no fun. Vi vil ikke leve på jeres afblomstrede oprør og jeres løgne. Det kunne de ikke forstå. Så behold bare jeres magt og alle jeres penge, men i skal f.g.m. ikke pisse på mig og så bagefter sige, at jeg lugter.\nSmukt - men ikke svensk\nKamilla Löfströms positive anmeldelse af antologien Nordisk litteratur til tjeneste den 13. marts var interessant læsning. Man må imidlertid antage, at det var ufrivilligt, når den til sidst demonstrerer nødvendigheden af at styrke kendskabet til de nordiske sprog, ikke mindst i Danmark.\nAnmelderen præsenterer følgende citat af den samiske digter Nils-Aslak Valkeapää, som svensk:\ni vårt eige land / flytta vi / til sommarlandet / til vinterlandet // i Sverige var vi svenske samar / i Noreg norske samar / somme med namn i bøker / i begge rika / andre i ingen\nDet er smukt - og nynorsk!\nDen vigtigste pris\nGretelise Holms pris til Asmaa Abdol-Hamid (Information 13. marts) er den absolut vigtigste pris, der er uddelt meget længe i dette land.\nEndelig pudsede nogen brillerne og skar ved hjælp af genfundet klarsyn igennem den velfærdsdanske, mugne leverpostej, der omgiver os fra alle sider, og hvorigennem det er så svært at øjne skyen -(!)\nDenne prisuddeling er begrundet med den smukkeste og værdigste relevans, og,Gretelise Holm, det eneste, der gør mig ked af det, når jeg læser dine klare ord, er at jeg og mange andre danskere (demokrater?) ikke har demonstreret ved at gøre ordene til vores, før du så fornemt gjorde dem til dine!\nI øvrigt vil jeg lidt forsinket nominere de standhaftige folk i Enhedslisten, som ikke har rystet på hænderne men derimod på hovederne, når de har læst pinlige indlæg fra 'venstrefløjsfeministen' Bente Hansen og har hørt egne partimedlemmer efterligne oraklerne fra den fremmedfjendske bølge.\nAsmaa Abdol-Hamid: Hvis du stadig orker at læse en avis, så tag også mine ord som bevis på, at ikke alle i dit land lader sig besnære af den falske styrke, der kan synes at komme fra sammenholdet om at fordømme andre. Vi er dog nogle danskere, der er anerkendende, når et menneske siger, det står inde for de ting, det giver udtryk for! At nogen vælger at stille sig tvivlende an, hver eneste gang netop du modigt og velargumenteret vælger at udtale dig eller handle i det demokrati, du gerne vil deltage i, det siger så meget mere om disse personligheder, end det gør om dig.\nAsmaa Abdol-HamidBente Hansenformand MaoGretelise HolmKarl MarxNaja Marie Aidt


BØRNEVÆRELSE INSPIRATION | Bolig | Guldlog BØRNEVÆRELSE INSPIRATION – Guldlog\nDet er ét af de rum, jeg slet ikke er tilfreds med herhjemme; børneværelset. Lige nu sover de der begge to, fordi de helst vil det sådan, men derudover har vi et værelse ’til overs’, der agerer legeværelse. På sigt skal de jo have hver deres.\nJeg ved ikke helt, hvad der er. Eller jo. Der er mange årsager til, at jeg ikke synes, at det værelse, der reelt er Elins, ikke spiller lige nu.\nDels var det det absolut alleraller første, vi skyndte os at få på plads, dengang vi købte huset og flyttede ind. Faktisk boede vi i totalt byggerod i flere uger, hvor det eneste værelse, der stod klar, det var hendes. Det var ud fra en betragtning om, at det ikke skulle føles for utrygt for hende at flytte og at hun i hvert fald skulle føle sig godt tilpas. Det var der heller ikke noget galt med og det gjorde hun også. Men hun var knap 5 år dengang. Nu er hun altså 8 år. Og en skolepige med andre behov og andre præferencer. Og så gik det jo altså også lidt stærkt, uden de helt store overvejelser omkring konkret brug af rummet.\nDerudover er lillebror siden hen også flyttet en smule ind. Og rummet er udfordrende i sin form tilmed. Der er en stor fritstående bjælke/mur midt i rummet (skorstenen). Og der er mærkelige smalle vinduer. Så jeg har været gået død. HELT død. Derfor har det været et hængeparti længe.\nOg det skal der gøres noget ved nu!\nJeg har derfor screenshottet og gemt alverdens børneværelser og ideer gennem de sidste måneder – og det er blandt andet billeder derfra, jeg deler her. Jeg linker nederst i indlægget til, hvem der er de heldige (og dygtige) ejere af disse billeder.\nJeg kan rigtig godt lide et miks af nyt og gammelt. Jeg elsker, når der bruges vintagemøbler og nostalgi og ældre charme i børneindretning. Men det er en balance, for min datter gider ikke, hvis det kammer over. Hun skal også føle, at det er lækkert at være derinde – og hun deler nok ikke helt i samme grad som mig min begejstring for genbrug og antik….\nDerfor søger jeg mod et miks. Hun skal til eksempel have en ny seng, da hun er vokset så meget, at hun ikke kan strække benene i sin nuværende….amen, slemme slemme forældre, der ikke har fået handlet på dét endnu. Nå, men jeg arbejder lige nu med forskellige ideer, men alligevel efterhånden ret defineret. For jeg ved, hvad hun gerne vil. Og jeg ved, hvilket udtryk, jeg også i den forbindelse kan lide.\nNoget af det, jeg har på min liste:\n– Ældre nostalgiske møbler, skaber hygge og varme\n– Ny seng, gerne lyserød (ønske fra hende)\n– Nyt tapet, måske flamingoer?\n– Stort tæppe, som man kan sidde og lege på\n– God opbevaring – både oppe og nede\n– Ikke for tutte-nuttet. Hendes ord. Hun er en skolepige nu. Men en skolepige, der stadig elsker lyserød….\n– Gør plads til bøger og at tegne. Det fylder meget for hende nu\n– Find god opbevaring til alt hendes Playmobil\n– Måske et klædeskab, hvis der er plads\nIdeelt set gad jeg mega godt bygge en stor køjeseng, da hun ville elske dette og jo også ofte har overnattende veninder. Men vi har ikke rigtig pladsen i højden til det og derudover har vi også et stort kontor ved siden af hendes værelse med hjemmebiograf, hvor hende og veninderne altid ender. Så ligger de der på sovesofaen og ser film og fniser og det er faktisk ret hyggeligt 😉\nI det hele taget er jeg ekstremt fascineret af alle de her seje voksne, der bare bygger møbler og værelsesløsninger til deres børn. Wow. Det er nok bare ikke lige min spidskompetence. GID det var. Så jeg må også tænke realistisk. Men se lige billederne herunder – er det ikke blæret lavet? Elsker i øvrigt også ideen med at male en indbygget reol i en kraftig kontrast farve. Det gad jeg også godt…\nJeg gad også godt kunne hænge en gynge eller rebstige op, for hun elsker dén slags, men jeg tror altså ikke loftet kan klare det. Det kunne vi gøre i vores gamle lejlighed med fritlagte bjælker, men jeg tror ikke her. Ellers er ideen med det malede dæk (første øverste billede) ret fin.\nJeg sidder meget på dba.dk og leder efter fine gamle børnestole, efter klædeskabe, legetøj, finurligheder og skæve, søde møbler. Og så overvejer jeg lidt at arbejde med særligt to farver, som gennemgående. En sart lyserød – og en kraftig kontrastfarve. Gul eller rød eksempelvis.\nTilbage er sådan set bare at komme i gang. Haha…og det kan være nok så svært. Tiden er lidt imod mig og da vi snart rejser, så tror jeg ikke, jeg når det, før vi er hjemme igen. Men det er også ok. Nu ved jeg cirka hvilken vej, vi skal gå. Og måske det kommer til at passe med, at hun har fødselsdag i starten af marts? (jubeloptimist)….\nDe smukke billeder og alt den lækre inspiration, der ses i dette indlæg er fra disse vildt inspirerende profiler på Instagram. Er du også pjattet med god, original inspiration i børneuniverset, så vil jeg klart anbefale, at følge med her:\nStudiominishop – find deres profil lige her\nMagnificent.mama – find deres profil lige her\nIdaeugenius – find hendes profil lige her\nAnordicknittingtale – find hendes profil lige her\nLirumlarumleg – find deres profil lige her\nWoodeliwood – find hendes profil lige her\nAvaville.dk – find deres profil lige her\nBoblesdenmark – find deres profil lige her\nChildlikeliving – find deres profil lige her\nMortilmernee – find hendes profil lige her\nBoligmagasinetdk – find profilen her\nPaulinaarcklin – find hendes profil her\nEN NY UGE & EN FANTASTISK KONKURRENCE...


Icelandair åbner rute til Cleveland - CHECK-IN.dk\nCleveland i den amerikanske delstat Ohio. (Foto: Icelandair)\nAf: Ole Kirchert Christensen i Ruter 23. august 2017\nSenest opdateret: 24. august 2017 kl. 03:49 Print\nIcelandair fortsætter med at ekspandere på det nordamerikanske marked. Det islandske flyselskab har netop meddelt, at man fra maj 2018 vil flyve fire gange om ugen til Cleveland i den amerikanske delstat Ohio.\nMed den nye rute får Europa atter en direkte forbindelse til Cleveland, der ikke har været betjent i otte år fra nogen europæisk lufthavn. Icelandair har endnu ikke offentliggjort tidtabel eller andre informationer om den nye rute, der formentlig skal flyves med Boeing 757-200 alternativt med et af de nye Boeing 737 MAX-fly, som selskabet vil modtage i løbet af foråret 2018. Netop MAX-flyet er velegnet til at etablere nye ruter til destinationer med lidt svagere trafikstrømme end de store lufthavne.\nCleveland ligger på den sydlige side af Lake Erie i det nordøstlige USA tæt på den canadiske grænse. Byen har omkring 400.000 indbyggere, men inklusiv forstæderne er der et befolkningsgrundlag på 2,2 millioner. Cleveland er administrativt centrum i det amerikanske county Cuyahoga County.\n“Cleveland er en perfekt destination til vores rutenetværk. Det glæder os, at vi er det første flyselskab i otte år til at tilbyde direkte flyvninger fra Europa. Denne rutetilføjelse styrker også vores rutenetværk og bygger bro mellem Europa og Cleveland ved direkte flyforbindelse til Island, hvorfra der er hurtige og bekvemme forbindelser til 30 destinationer i Europa,” siger Birkir Holm Gudnason, der er administrerende direktør hos Icelandair.\n19 nordamerikanske destinationer\nI dag er den hurtigste forbindelse mellem København og Cleveland med SAS via Newark og derfra videre med United Airlines. Denne rejse kan gennemføres på under 12 timer. Med den nye Icelandair-forbindelse vil rejsetiden fra København kunne reduceres med omkring en time.\nIcelandair har i 2017 åbnet nye ruter til Philadelphia og Tampa Bay, og når ruten til Cleveland kommer på rutekortet næste forår, vil det blive det islandske flyselskabs 19. destination i Nordamerika.\nDestinationerne i USA er henholdsvis Anchorage, Boston, Chicago, Denver, Minneapolis, New York-JFK, New York-Newark, Orlando, Philadelphia, Portland, Seattle, Tampa Bay og Washington D.C. I Canada flyves der til Edmonton, Halifax, Montreal, Toronto samt Vancouver.\nIcelandair er tilbage i Chicago\nCleveland Icelandair\t2017-08-23\nTagget med: Cleveland Icelandair


Registrer Financial Advisory Services I Financial Advisory Services (FAS) er vi specialister i finansiel rådgivning. Vi har et stærkt globalt netværk med ca. 7.000 finansielle rådgivere fordelt på 135 lande verden over, hvoraf 90 er beskæftiget i Danmark.\nFAS er fordelt på tre servicelines, som spænder bredt inden for finansiel rådgivning.\nKlik og læs mere om hver serviceline.\nI M&A Transaction Services hjælper vi vores kunder med at opnå det bedst mulige finansielle beslutningsgrundlag, før de gennemfører en virksomhedstransaktion, det være sig ved såvel købs- som salgsprocesser. Vores arbejde omfatter også operationel og kommerciel due diligence. Vi arbejder ud fra et globalt koncept og uddannelsesprogram, som sikrer vores kunder et ensartet og optimalt beslutningsgrundlag, uanset hvor i verden de har brug for due diligence.\nI Corporate Finance yder vi rådgivning i forbindelse med køb og salg af virksomheder. Vores kunder spænder fra mellemstore til store danske virksomheder. Vi rådgiver gennem hele processen lige fra betragtninger omkring værdi til forhandlinger med købere eller opkøbskandidater, afhængigt af om der er tale om et rådgivningsmandat omhandlende køb eller salg af virksomhed.\nFAS løsninger Læs mere om ydelserne Finansiel rådgivning\nKarriere i FAS Vil du være en del af FAS? Karrieremuligheder i FAS Ledige stilliger i FAS lige nu\nThomas la Cour om sin hverdag:\nLæs mere om Thomas arbejde i FAS


Blue Fox-Mølgaard: Fjerdepladsen er målet – Faceoff.dk\nDet har ikke været alt for stabilt, hvad Blue Fox Herning har præsteret på det seneste. Fredag blev den første del af sæsonen afsluttet med et nederlag på 2-4 i Herlev, og en syvendeplads efter 13 kampe er ikke hverdagskost i den midtjyske klub. Derfor er målsætningen nu en hjemmebanefordel efter grundspillet.\n– Der er pres på med det samme. Med de resultater, vi har leveret, skal vi jo ud at hente nogle point. Det handler om at komme i top-fire nu, siger den nybagte landsholdsspiller Mathias Mølgaard til Herning Folkeblad.\n– Jeg føler, at folk mangler lidt selvtillid. Det gør jeg også selv. Det er ikke godt nok, hvad vi leverer. Jeg tror, det kan blive godt for mig at komme ud og få lidt ny inspiration (i landsholdspausen), siger Mølgaard, der formentlig får sin debut i rødt og hvidt i de kommende dage.


Graviditet og fødsel | Herlev, Glostrup og Taastrup | FOF Københavns Omegn\nFødselsforberedelse i Taastrup og Glostrup\nMåske er du gravid for første gang? Eller måske venter du dit andet eller tredje barn? Uanset om du har været igennem en graviditet og fødsel før eller du er førstegangsgravid, er der mange gode grunde til at deltage i et fødselsforberedelses kursus. Er kursus i fødselsforberedelse kan give dig netop den mentale ro og tryghed, du har brug for, men giver dig også konkrete værktøjer, som du kan bruge gennem fødsels forskellige faser. Vores undervisere og begge kompetente og erfarne jordemødre, som med deres mange års erfaring fra både fødegangen og som privat jordemoder, hvordan de skal forberede og vejlede dig bedst muligt.\nBliv klar til din fødsel!\nPå holdet vil I komme omkring emner som selve graviditeten, om fødslens forskellige faser, veer, smertelindring, samarbejdet mellem dig og din partner under fødslen, fødestillinger og din babys første tid efter fødslen. I vil desuden tale om det, at blive forældre til en lille ny. Desuden består fødselsforberedelsen også af forskellige øvelser, som forbereder dig og din krop og som kan afhjælpe gener, smerte og træthed under graviditeten. Her arbejdes med afspænding, vejrtrækning, massage, smidighed og styrke.\nHoldene er relativt små, og der vil derfor være masser af tid til spørgsmål og forberedelse i trygge rammer. En god forberedelse giver dig troen på, at du og din krop kan klare fødselsoplevelsen og gøre den første tid med baby så god og bekymringsfri som mulig.\nYoga for gravide i Herlev\nGravidyoga er yogaøvelser som er tilpasset den gravide krop og har særligt fokus på åndedræt, smidighed og styrke. Yogaøvelserne har særligt fokus på kroppens center dvs. bækkenbund, mave, ryg og balder, og er med til at støtte kroppen i dens udvikling under graviditeten. Træningen er med til at skabe balance, forberede din krop til selve fødslen og lindre gener og smerte under graviditeten. Det kræver ingen særlige forudsætninger eller kendskab til yoga at deltage. Til gengæld får du her muligheden for arbejde med din krops smidighed, hvilepositioner, åndedrætsøvelser og afspænding.\nRolige stunder med din baby\nOplev hvordan gravidyoga kan give dig en ro i både krop og sind. En ro, som giver dig mulighed for at nyde din graviditet og din baby i maven. Det handler om at hjælpe din krop til at føle velvære, overskud og ro i løbet af den fysiske forvandling, den gennemgår under en graviditet.


Kommunikation og formidling - online akademiuddannelse hos SmartLearning\nAkademiuddannelse (AU) i Kommunikation og formidling\nUanset hvor produktiv og innovativ en virksomhed er, betyder det ikke meget hvis den ikke har et godt forhold til offentligheden. God kommunikation kan være alfa omega for en virksomhed. På akademiuddannelsen (AU) i Kommunikation og formidling lærer du at tage højde for både sproglige og kulturelle barrierer.\nGod kommunikation kan skabe det positive image af en virksomhed som er så essentielt på et konkurrencepræget marked.\nAkademiuddannelsen i Kommunikation og formidling giver dig værktøjer som er vigtige for at tage kampen op med virksomhedens dårlige image og formidle det rette budskab.\nPå uddannelsen får du redskaberne til at kunne tage del i virksomhedens professionelle kommunikation - internt såvel som eksternt. Du bliver i stand til at udvikle og planlægge kommunikationsopgaver, samt at løse praktiske formidlingsopgaver.\nUddannelsen er relevant for dig, der til daglig arbejder med kommunikation, samt for dig, der gerne vil have en karriere indenfor kommunikation.\nAU i Kommunikation og formidling består af to obligatoriske fag, valgfag for i alt 30 ECTS-point, samt et afsluttende afgangsprojekt.\nDet er ikke et krav at du følger den rækkefølge på fagene, som er listet op herover. Vi anbefaler dog at du tager faget Kommunikation i praksis før Strategisk kommunikation.\nFind studieordningen for AU i Kommunikation og formidling her (pdf)\nKommunikationsuddannelsen åbner døren for en lang række stillinger indenfor så forskellige områder som fx medierådgivning, søgemaskineoptimering, intern og ekstern kommunikation, PR og webredigering.\nPå AU i Kommunikation og formidling kan Indledende studieforberedelse, studieteknik og projektskrivning være relevant.


Undervisning og uddannelse | Scleroseforeningen\nJeg er pensioneret politimand og med højeste førtidspension (jeg er pensioneret efter gamle regler). Jeg er desuden erklæret 2/3 invalid har derfor også fået tilkendt højeste invalidepension.\nJeg skriver til dig for at høre om jeg "må" tilmelde mig på SDU og begynde at studere jura (da jeg efter at have været hjemme i 3 år, trænger til at komme ud blandt andre mennesker)?\nJeg spørger om jeg "må", i forhold til at jeg jo er erklæret 2/3 invalid, hvilket var en grad, som jeg kunne blive pensioneret på. Så jeg spørger sådan set til, om det sociale system kan stille spørgsmål ved, at jeg er erklæret for total uarbejdsdygtig, men måske alligevel kan klare at læse?\nFor mig vil det aldrig blive for anden årsag, end at komme ud blandt andre mennesker.\nDu må gerne deltage i undervisning/uddannelse selvom du modtager førtidspension. Det er først såfremt du får indtægtsgivende arbejde, at der vil blive draget tvivl om din berettigelse til fortsat førtidspension.\nDet er uddannelsesstedet, der afgør om du, af andre grunde, kan tilmelde dig studiet.